RTS :: Kreće sezona i u košarkaškoj Ligi šampiona, kovid kroji raspored\nKošarka Kreće sezona i u košarkaškoj Ligi šampiona, kovid kroji raspored\nutorak, 20. okt 2020, 15:00 -> 15:52\nNova, peta po redu sezona košarkaške Lige šampiona počinje večeras, ali je usled pandemije koronavirusa znatno izmenjen ne samo sistem takmičenja nego i kalendar. Zato će se prvog dana igrati samo dve utakmice.\nObe će početi u 20.30, a mesto odigravanja su francuska Burgonja i španska Kanarska ostrva.\nTrećeplasirani tim nedavno završenog Fajnal-ejta ovog rastućeg takmičenja, Dižon, bez podrške publike će ugostiti kiparski Keravanos u meču grupe B, gde je apsolutni favorit.\nU isto vreme će ekipa Tenerifa biti domaćin danskim Baken Bersima, i takođe biti veliki favorit u okršaju u okviru grupe A, s obzirom na iskustvo u takmičenju (prvi šampion i četvrtfinalista nedavno okončane sezone), ali i jačinu sastava.\nValja istaći da je usled celokupne situacije s kovidom 19 prvobitni dvokružni sistem s četiri grupe sa po osam timova morao biti promenjen, te je formirano osam grupa sa po četiri tima koji će međusobno igrati dva puta (kod kuće i na strani).\nMeđu 32 učesnika ove nove, i bez dileme nikad jače Lige šampiona, jeste i ekipa Igokee iz Aleksandrovca, koja je do grupne faze došla kroz kvalifikacije, a koja će igrati u izuzetno jakoj grupi G sa Hapoelom iz Jerusalima, Turk Telekomom iz Ankare i francuskim Liježom.\nTitulu brani španski San Pablo Burgos, našeg povremenog reprezentativca Dejana Kravića.


RTS :: Kako izgleda put do medalje na Međunarodnoj hemijskoj olimpijadi\nDruštvo Kako izgleda put do medalje na Međunarodnoj hemijskoj olimpijadi\nutorak, 04. avg 2020, 14:20 -> 14:33\nSrednjoškolci iz Srbije osvojili su medalje na 52. Međunarodnoj hemijskoj olimpijadi koja je održana kao onlajn takmičenje od 23. do 30. jula. Na takmičenju je učestvovalo 60 zemalja (svaka sa po četiri takmičara), dok je organizator olimpijade bila Turska. Predstavnici Srbije osvojili su četiri medalje.\nDušan Sladić profesor Hemijskog fakulteta navodi da su učenici na Međunarodnoj hemijskoj olimpijadi osvojili tri srebrne i jednu bronzanu medalju.\n"Žarko Ivković iz Niša, Jovan Marković iz Kruševca i Filip Koldžić iz Beograda osvojili su srebrne medalje, a Vasilije Pantelić iz 14. beogradske gimnazije je osvojio bronzanu medalju", naveo je Sladić.\nDodaje da je sistem takmičenja dosta razrađen i da učenici prolaze kroz višestruke selekcije na osnovu kojih se, kako kaže, formira ekipa koja osvaja medalje.\n"Ove godine na žalost zbog pandemije koronavirusa nismo imali mogućnost da održimo sve nivoe takmičenja. Poslednji nivo je bio u martu, u pitanju je regionalno takmičenje, tako da smo birali ekipu na osnovu rezultata sa tog regionalnog takmičenja i na osnovu rezultata sa prošlogodišnje srpske hemijske olimpijade", objašnjava Sladić.\nDodaje da pripreme za takmičenje traju dve nedelje.\n"Nedelju dana pripreme se održavaju u Nišu pod rukovodstvom profesora Mika Radulovića i nedelju dana se održavaju na Hemijskom fakultetu u Beogradu pod mojim rukovodstvom. To su vrlo intezivne pripreme. Mi radimo od deset ujutru do pola devet uveče sa jednosatnom pauzom za ručak. To je sa jedne strane naporno, ali sa druge strane meni veliko zadovoljstvo diskutovati sa tom decom i gledati kako oni pristupaju problemima je jako zanimljivo", ocenjuje Sladić.\nObostrano poverenje ključ uspeha\nObjašnjava da je za dobre rezultate pored znanja od ključnog značaja obostrano poverenje, ali i da je presudna i velika motivacija učenika da učestvuju na takmičenju.\nDodaje da studije hemije upiše 50 odsto učenika koji učestvuju na hemijskim olimpijadama.\nŽarko Ivković koji je na Međunarodnoj hemijskoj olimpijadi osvojio srebrnu medalju navodi da su pripreme bile naporne, ali da je istovremeno veliko zadovoljstvo raditi sa tako stručnim ljudima i vršnjacima.\n"Iako je takmičenje bilo onlajn ja smatram da je ono bilo jako zanimljivo i fer kao i svih ostalih godina", ocenjuje Jovan Marković koji je na Međunarodnoj hemijskoj olimpijadi osvojio srebrnu medalju.\nVasilije Pantelić navodi da je takmičenje na Međunarodnoj hemijskoj olipijadi ove godine podrazumevalo rešavanje zadataka bez praktičnog dela.\n"Takmičili smo se tako što smo radili test od pet sati, ove godine nije postojao prktični deo tako da smo na Međunarodnoj olimpijadi bili samo na osnovu toga rangirani, a na mendeljejevskoj hemijskoj olimpijadi su postojala dva različita testa", objašnjava Pantelić, osvajač bronzane medalje.\nPoručuju da im je želja da nakon završetka srednje škole upišu Hemijski fakultet.


7 reagovanja na “Filip Karađorđević: Princ uz svoj narod”\n23. novembra 2021. u 17.33\nVrlo prijatno iznenađenje! Najzad Karađorđević dostojan poštovanja!\n24. novembra 2021. u 00.18\nPrinc Fulip kao i njegov deda Petar oseca sta njegov narod prezivljava svaka cast uvek budi uz svoj narod\nMogu li i na koji način protesti uticati na izborni rezultat opozicije?\nEkonomija • danas 10:49\nVučić: Obilaziću gradilište metroa svake nedelje (VIDEO)\nOduvek je bila svoja. Muzički kritičari su joj još od početka karijere predskazivali sjajnu budućnost, što se poklapa sa činjenicom da je njen novi album "30" najprodavaniji ove godine.


TADIC: ALBANCI MOGU DA OSTVARE SVOJA PRAVA U SRBIJI\nKOSTUNICA OD SB UN OCEKUJE NOVE PREGOVORE O KOSOVU\nVERBEKE: SRPSKI ZVANICNICI ZELE DA NADJU RESENJE\nPREDSTAVNICI MISIJE SB UN U SKUPSTINI SRBIJE\nMISIJA SAVETA BEZBEDNOSTI DANAS I SUTRA NA KOSOVU\nMISIJA RAZGOVARALA SA PREGOVARACKIM TIMOM PRISTINE\nCEKU: KOSOVO SPREMNO DA UPRAVLJA SAMO SOBOM\nFRANCUSKI AMBASADOR IMPRESIONIRAN ANGAZOVANJEM PRISTINE\nDRASKOVIC: AHTISARI BIO OBAVEZAN DA PREDLOZI KOMPROMIS\nDRASKOVIC:NE MOZE SE OPRAVDATI NEZAVISNOST KOSOVA\nDRASKOVIC ZADOVOLJAN POSETOM FRANCUSKOJ\nTADIC I SOJGU: IZUZETNO DOBRI ODNOSI RUSIJE I SRBIJE\nSRBIJA I RUSIJA REGULISALE DUG OD 288,6 MILIONA DOLARA\nMIP: PREGOVORI O SUKCESIJI U TOKU\nPAJTIC: STAJERSKA NAJBOLJI PARTNER VOJVODINE\nVLADA ODOBRILA PROIZVODNJU OPEL ASTRE KLASIK U ZASTAVI\nMEMORANDUM O RAZUMEVANJU MUPA SRBIJE I MADJARSKE\nIBER: SRBIJA TREBA DA ISKORISTI PRILIKU ZA PRIBLIZAVANJE EU\nREN:KOSOVO POSLEDNJE TERITORIJALNO PITANJE BIVSE JUGOSLAVIJE\nSHEFER: STO BRZE DO RESENJA, ALI POD NADZOROM\nRAJS: NE TREBA ODLAGATI RESAVANJE STATUSA KOSOVA\nAUSTRIJA PODRZAVA AHTISARIJEV PREDLOG\nSRBIJA – MISIJA SB UN - KOSOVO\nBEOGRAD, 26. aprila 2007. (Beta) Predsednik Srbije Boris Tadic preneo je danas clanovima Misije Saveta bezbednosti (SB) UN da za Srbiju nije prihvatljiva nezavisnost Kosova, kao ni plan izaslanika UN Martija Ahtisarija, koji nije rezultat kompromisa.\n"Mi za Kosovo i Metohiju predlazemo punu autonomiju unutar Srbije u okviru koje treba da se pronadje resenje prihvatljivo za obe strane", rekao je Tadic, posto su se ambasadori zemalja clanica SB UN interesovali kako Srbija vidi buduci status Kosova i sta bi bio kompromis koji Srbija predlaze.\nU saopstenju Tadicevog kabineta navodi se da je predsednik Srbije istakao da je Srbija demokratska zemlja i izrazio uverenje da svi njeni gradjani, ukljucujuci i kosovske Albance, mogu u njoj da ostvare sva svoja prava.\n"Tadic je naglasio da ce Srbija braniti teritorijalni integritet i suverenitet zemlje diplomatskim, pravnim i mirnim sredstvima ne zaboravljajuci evropsku perspektivu", pise u saopstenju.\nDodaje se da je Tadic ponovio da je pregovarcki tim Beograda ucestvovao u beckim pregovorima konstruktivno i ukazao na potrebu nastavka pregovarackog procesa, kako bi se doslo do uravnotezenog resenja prihvatljivog za obe strane.\nTadic je "argumentovao zavnicnim podacima da je posle 1999. godine Kosovo i Metohiju napustilo vise od 200.000 Srba i pripadnika drugih nealbanskih nacionalnih zajednica i da je sruseno 150 crkava i manastira".\nPredsednik Srbije je naglasio da Srbi koji su ostali u pokrajini zive u izuzetno teskim uslovima u kojima ne ostvaruju osnovna ljudska prava i nemaju elementarnu bezbednost i slobodu kretanja.\n"Tadic je rekao da je licno bio svedok teskog zivota Srba u enklavama Cernica, Silovo, Velika Hoca, Orahovac, Gorazdevac i drugim i izrazio nadu da ce Misija SB UN pored razgovora u institucijama Srbije i privremenim institucijama Kosova i Metohije posvetiti paznju i razgovorima sa ljudima koji zive u tim mestima", pise u saopstenju.\nPredsednik Srbije je ukazao i na kontinuirane napade na Srbe i njihovu imovinu, kao i na verske objekte Srpske pravoslavne crkve na Kosovu.\nBEOGRAD, 26. aprila 2007. (Beta) Predsednik Vlade Srbije Vojislav Kostunica rekao je danas da od Saveta bezbednosti UN ocekuje da se "dosledno preispita primena svih standarda iz Rezolucije 1244 UN i da se pokrenu novi i pravi pregovori o buducem statusu Kosova i Metohije".\nKako se navodi u saopstenju Vlade Srbije, Kostunica je danas razgovarao sa delegacijom Misije Saveta bezbednosti Ujedinjenih nacija, koju je predvodio belgijski ambasador pri UN Johan Verbeke.\nDodaje se da je Verbeke rekao da je cilj posete delegacije SB da se uveri kakva je realna situacija na Kosovu i Metohiji i da o tome sacini izvestaj.\nKostunica je u razgovoru sa clanovima Misije SB UN naveo da je veoma vazno da Misija utvrdi pravo stanje ispunjenosti standarda na Kosovu i Metohiji i kako se sprovodi Rezolucija 1244 SB UN.\nPredsednik Vlade je dodao da je Srbija konstruktivno ucestvovala na pregovorima u Becu i ponudila predlog za buduci status Kosova i Metohije koji se "zasniva na osnovnim principima medjunarodnog prava, Povelji UN, Rezoluciji 1244 i Ustavu Srbije, a to je sustinska autonomija u okviru Srbije".\nKostunica je dodao da predlog izaslanika UN Martija Ahtisarija nije proistekao iz pregovora, vec je specijalni predstavnik generalnog sekretara UN uvazio interese samo jedne strane albanske.\nPrema njegovim recima, Ahtisarijev plan je protivpravan i nelegitiman i krsi Povelju UN i Ustav Srbije.\nKostunica je rekao da su "nedopustive ucene i pretnje albanskih separatista nasiljem ukoliko Kosovo i Metohija ne dobije nezavisnost" i dodao da medjunarodna zajednica "mora odmah najostrije da reaguje na te ucene".\nPredsednik Vlade Srbije je rekao da Povelja UN "garantuje suverenitet i teritorijalni integritet svim drzavama i da Srbija ne moze i ne sme biti izuzetak".\nPrema njegovim recima, na Kosovu i Metohiji se ne postuje Rezolucija 1244 SB UN i o tome jasno svedoce cinjenice.\nKostunica je naveo da je dve trecine srpskog i nealbanskog stanovnistva prognano sa Kosova i Metohije, 200.000 Srba ne moze da se vrati u svoje kuce, crkve i manastiri se unistavaju iako su mnogi od njih pod zastitom UNESKOa, srpske kuce su razrusene i opljackane.\nPremijer je naveo da Srbi zive u izolovanim enklavama, da su "svakodnevno zrtve etnicki motivisanog nasilja, a njihovi pocinioci ne bivaju otkriveni ni kaznjeni".\nPredsednik Vlade Srbije je naveo da je u Pristini zivelo 40.000 Srba, dok ih danas ima svega 87 i zapitao zasto Srbi, ako ne mogu da se vrate u neka udaljena podrucja, ne mogu ni u Pristinu.\nKostunica je rekao da na Kosovu i Metohiji nema multietnicnosti i da je danas jedini multietnicki grad u Pokrajini severni deo Kosovske Mitrovice, gde Srbi cine vecinu stanovnistva.\nPredsednik Vlade Srbije je ukazao da stvarno stanje na Kosovu i Metohiji "ne odgovora izvestajima koje sefovi UNMIKa podnose dva puta godisnje Savetu bezbednosti i pozvao clanove Misije da posete enklave, Srbe u kolektivnim centrima i razgovaraju sa njima".\nPredsednik Vlade Srbije je naveo da od SB UN ocekuje da preduzme mere kojima ce se omoguciti povratak 200.000 prognanih Srba i stvoriti im uslove za normalan zivot.\nKostunica je predao dokumenta u kojima su "precizno evidentirani svi etnicki motivisani zlocini nad Srbima u Pokrajini i izostanak istrage nad njima".\nTakodje je predao "precizno navedene podatke o broju Srba koji su proterani i zive u kolektivnim centrima".\nKoordinator drzavnog pregovarackog tima za Kosovo i Metohiju Slobodan Samardzic je izlozio kako su tekli pregovori o buducem statusu Kosova i Metohije u Becu.\nOd ukupnog broja sastanaka, samo je jedan bio na najvisem nivou 24. juna 2006. godine, a na 15 se razgovaralo iskljucivo o tehnickim pitanjima, rekao je Samardzic.\nU saopstenju se dodaje da je Samardzic naveo da od septembra 2006. do februara 2007. nije odrzan nijedan sastanak.\nPrema njegovim recima, nakon sto je Ahtisari predstavio svoj predlog, odrzani su sastanci na kojima se razgovaralo o sest poglavlja tog plana, dok o sedam poglavlja nije uopste razgovarano.\nPritom, odbijeni su amandmani koje je dao Beograd na Ahtisarijev plan.\nKoordinator drzavnog pregovarackog tima za Kosovo i Metohiju Leon Kojen je na sastanku predstavio plan Beograda za sustinsku autonomiju za Kosovo i Metohiju.\nPredsednica Koordinacionog centra za Kosovo i Metohiju Sanda RaskovicIvic predocila je Misiji SB podatke da se na Kosovo, prema podacima UNHCRa, vratilo pet odsto prognanika, dok je prema podacima Srbije taj broj manji od dva odsto.\nOd 1999. godine izvrseno je 7.000 napada na Srbe, od toga 4.500 iz vatrenog oruzja i ubijen je 931 Srbin. UNMIK vodi istragu za svega 90 slucajeva, navela je Sanda RaskovicIvic, a prenosi Vlada Srbije.\nBEOGRAD, 26. aprila 2007. (Beta) Belgijski ambasador u UN Johan Verbeke, koji predvodi misiju Saveta bezbednosti UN, izrazio je danas u Beogradu zadovoljstvo danasnjim "konstruktivnim i interesantnim" razgovorima sa zvanicnicima Srbije, posebno njihovom spremnoscu da se pronadje resenje za status Kosova.\n"Postoji spremnost da se nadje resenje za Kosovo", rekao je Verbeke na konferenciji za novinare nakon odvojenih razgovora sa premijerom i predsednikom Srbije Vojislavom Kostunicom i Borisom Tadicem.\nVerbeke je potvrdio da je sa Kostunicom razgovarao i o predlogu "nadgledane autonomije" Kosova, koji je pandan predlogu specijalnog izaslanika UN Martija Ahtisarija, i da je dobio pisani dokument koji ce odneti u Njujork na dalje razmatranje.\n"Mogu da potvrdim da je premijer Kostunica elaborirao svoje predloge koji se ticu nadgledane autonomije i da smo dobili pisani dokument koji cemo odneti u Njujork na dalje razmatranje", rekao je Verbeke.\nBelgijski ambasador je upozorio da je cilj misije prikupljanje informacija, a da ce Savet bezbednosti biti taj koji ce doneti odluku o statusu Kosova na osnovu onoga "sto ima na stolu".\n"Ahtisarijev predlog je upravo to predlog koji je predat Savetu bezbednosti na razmatranje. Mi smo ovde da bismo prikupili informacije, a ne da donesemo odluku. To ce biti ucinjeno u Njujorku", rekao je Verbeke na pitanje da li postoji mogucnost da predlog specijalnog izaslanika UN bude promenjen posle posete misije.\nVerbeke je rekao i da misija Saveta bezbednosti UN nece posetiti administrativnu granicu, gde je organizovan skup raseljenih Srba sa Kosova, zbog "logistickih problema" i nedostatka vremena.\n"Svesni smo da je to vazno pitanje, ali morate da razumete logisticke probleme" koje bi izazvao odlazak na administrativnu granicu, rekao je on.\n"Misija jeste kratka, ali je i prilican izuzetak i trebalo ju je smestiti u postojeci program Saveta bezbednosti UN", pojasnio je Verbeke i naglasio da je Savet bezbednosti insistirao da misija bude izbalansirana i da clanice SB iz prve ruke dobiju informacije od svih strana.\nMisija veceras ide u dvodnevnu posetu Kosovu, gde ce sutra razgovarati s predstavnicima kosovskih vlasti i medjunarodne zajednice, kao i sa predstavnicima srpske zajednice i drugih manjina.\nBEOGRAD, 26.aprila 2007. (Beta) Srbija insistira da se za Kosovo nadje prihvatljivo resenje u okviru rezolucije 1244 Saveta bezbednosti (SB) i na temelju medjunarodnog prava, a Skupstina ce i dalje aktivno ucestvovati u resavanju tog pitanja, istakli su danas predstavnici poslanickih grupa u parlamentu Srbije.\nMisija SB UN, koju predvodi belgijski ambasador Johan Verbeke razgovarala je danas u Domu Narodne Skupstine Srbije sa predstavnicima i zamenicima predsednika poslanickih grupa u Skupstini Srbije.\nIz Skupstine Srbije je saopsteno da je tokom razgovora sa predstavnicima Misija SB Ujedinjenih nacija (UN) predsedavajuca parlamenta Borka Vucic rekla da je parlament spreman da preuzme svoj deo odgovornosti u procesu resavanja pitanja Kosova i Metohije, na osnovu medjunarodnog prava i u skladu sa demokratskim vrednostima savremenog sveta.\nKako se navodi u saopstenju, predstavnici poslanickih grupa zalozili su se tokom razgovora za objektivno i realno resavanje pitanja buduceg statusa Kosova koje treba da obezbedi stabilnost i trajni mir u regionu.\nPredstavnici poslanickih grupa saglasili su se da je poseta misije UN veoma vazna za celovito sagledavanje realne situacije na Kosovu i naglasili da treba nastaviti pregovaracki proces.\nU razgovoru je ocenjeno da se resenje za Kosovo mora naci u okviru granica Srbije, kao i da bi prihvatanje plana specijalnog izaslanika Martija Ahtisarija o nadgledanoj nezavisnosti znacilo krsenje medjunarodnog prava i Povelje UN.\nKako se navodi u saopstenju, istaknuto je i da najmanje pet poslanickih grupa u Skupstini zastupa "stav da Kosovo moze biti iskljucivo sastavni deo Srbije".\nO stavovima politickih partija o Kosovu, misiju SB UN upoznali su: sef poslanicke grupe Srpske radikalne stranke Tomislav Nikolic, sef poslanicke grupe Demokratske stranke Dusan Petrovic, Milos Aligrudic u ime Demokratske stranke Srbije, Suzan Grubjesic iz G17 plus, Ivica Dacic iz Socijalisticke partije Srbije, Nenad Milic iz Liberalno demokratske partije.\nU ime poslanicke grupe Vojvodjanski poslanici prisustvovao je Nenad Canak, a u ime Romske partije Srdjan SAjn.\nBEOGRAD, 27. aprila 2007. (Beta) Misija Saveta bezbednosti UN, ciji je cilj da pre rasprave o buducem statusu Kosova proveri situaciju na terenu razgovarace danas i sutra sa predstavnicima kosovskih vlasti i manjinskih zajednica, a predvidjeno je i da poseti pojedine oblasti na Kosovu.\nSef misije, belgijski ambasador u UN Johan Verbeke rekao je na konferenciji za novinare u Beogradu, posle odvojenih razgovora sa premijerom i predsednikom Srbije, da je Savet bezbednosti insistirao da misija, iako kratka, bude "izbalansirana" i da poseti i srpske i albanske i multietnicke zajednice na Kosovu.\nVerbeke je dodao da misija nece ostati u Pristini, vec da ce ici na "izlete", ukljucujuci posetu Kosovskoj Mitrovici.\nDelegacija Saveta bezbednosti u Pristinu dolazi iz Beograda gde se sastala sa srpskim zvanicnicima koji su joj predstavili plan "nadgledane autonomije" Kosova, kao pandan planu specijalnog izaslanika Martija Ahtisarija koji predvidja nadgledanu nezavisnost Kosova.\nMisija je pre dolaska u Beograd, boravila u Briselu gde se sastala sa zvanicnicima EU i NATO koji su pozvali na sto skorije resenje kosovskog statusa rezolucijom Saveta bezbednosti UN, na osnovu plana specijalnog izaslanika UN Martija Ahtisarija.\nKako je agencija Beta ranije saznala, misija Saveta bezbednosti UN bi u subotu trebalo da poseti srpski deo Orahovca, a potom i albansko selo Kruse, a postoji mogucnost da posete i selo Brestovik.\nMisija ce u subotu u popodnevnim casovima posetiti Kosovsku Mitrovicu, gde ce razgovarati sa zvanicnicima oba dela tog podeljenog grada. Takodje ce obici i obliznje selo Svinjare koje je obnovljeno nakon nasilja marta 2004.\nDelegacija Saveta bezbednosti ce u subotu otputovati za Bec, gde ce se sastati sa specijalnim izalsanikom UN Martijem Ahtisarijem, odakle ce se vratiti u Njujork.\nOcekuje se da ce Verbeke 2. ili 3. maja imati prvi informativni sastanak sa clanovima Saveta bezbednosti. Nakon toga, bice odrzan jos jedan sastanak na kojem ce biti zvanicno predstavljen izvestaj misije.\nPRISTINA, 27. aprila (Tanjug) - Misija Saveta bezbednosti razgovarala je danas u Pristini sa pregovarackim timom kosovskih Albanaca, a sef tog tima i predsednik Kosova Fatmir Sejdiju izjavio je da ocekuje da se posle ove posete zavrsi proces utvrdjivanja statusa Kosova na osnovu plana Martija Ahtisarija.\n"Mi smo dali nas deo garancija za polozaj manjina na Kosovu i obavezali smo se da cemo izgraditi moderno drustvo u kojem ce se postovati standardi za manjine", rekao je Sejdiju novinarima posle susreta sa delegacijom Saveta bezbednosti. "Bicemo odgovorna vecina za manjine na Kosovu. Bicemo veoma aktivni u angazovanju manjina u kosovskom drustvu", tvrdi privremeni predsednik Kosova. On je ponovio da za Kosovo nema druge opcije osim nezavisnosti i dodao da Kosovo kao drzava garantuje sva prava manjinama.\nPredsednik Demokratske partije Albanaca i clan pristinskog pregovarackog tima Hasim Taci rekao je da kosovski Albanci "nece stvarati drzavu samo za vecinu, vec i za manjine".\nNa pitanje novinara cime je pregovaracki tim Kosova potkrepio spremnost da garantuju prava manjinama, lider partije ORA Veton Suroi je rekao: "Znate da je Skupstina Kosova usvojila rezoluciju po kojoj preuzima obaveze prema manjinskim zajednicama. To je konsenzus politickih partija i deo ugovora koji imamo sa medjunarodnom zajednicom". "Buduce nezavisno Kosovo je deo medjunarodne zajednice", uveren je Suroi.\nClanovi Misije, koji su sinoc francuskim vojnim avionom doputovali u Pristinu, jutros su razgovarali sa zvanicnicima medjunarodnih civilnih i vojnih misija, UNMIK-a i Kfora, Joahimom Rikerom i generalom Rolandom Katerom.\nPRISTINA, 27. aprila (Tanjug) - Predsednik privremene vlade Kosova Agim Ceku izjavio je danas, posle sastanka sa Misijom Saveta bezbednosti u Pristini, da je Kosovo spremno da upravlja samo sobom i da nema razloga da se ceka sa usvajanjem nove rezolucije o statusu Kosova.\n"Mi smo prezentirali nasa dostignuca. Potvrdili smo sa je Kosovo spremno (da upravlja samo sobom), da je izgradilo drzavnu infrastrukturu, da se smatra drzavom i da funkcionise kao drzava", rekao je Ceku novinarima posle sastanka sa delegacijom SB, kojem su prisustvovali i svi clanovi kosovske vlade. Ceku je rekao da nema razloga da se trazi bilo koje resenje osim onog koje je predlozio specijalni izaslanik Marti Ahtisari.\n"Sve garancije koje nudimo su u Ahtisarijevom predlogu. Mi smo to predlozili i na kraju prihvatili ono sto je Ahtisari predlozio i mislim da necete naci nijednu drzavu na svetu gde manjine imaju veca prava za zivot nego ovde na Kosovu", dodao je on. Kosovski premijer je , istovremeno, optuzio vlasti u Beogradu za, kako je rekao, "manipulaciju kosovskim Srbima" i dodao da je Beograd opstruirao do sada masovniji povratak izbeglih lica.\nPosle ovog sastanka Misija ce razgovarati sa predsednikom kosovske skupstine i predstavnicima poslanickih klubova, a potom sa predstavnicima Srba - Randjelom Nojkicem, poslanikom u skupstini Vesnom Jovanovic i Branislavom Grbicem, ministrom u vladi Kosova zaduzenim za povratak.\nPRISTINA, 27. aprila 2007. (Beta) Ambasador Francuske u UN Zan Mark de la Sablijer (JeanMarc de La Sabliere) izjavio je danas da je impresioniran opredeljenjem i anagzovanjem zvanicne Pristine za ostvarivanje predloga izaslanika za status Kosova Martija Ahtisarija, posebno u delu koji se odnosi na manjine.\n"Treba da kazem da sam impresioniran angazovanjem koje se odnosi na ostvarivanje paketa Ahtisarija, posebno oko pitanja manjina, sto je veoma znacajno", rekao je francuski diplomata koji boravi u Pristini u okviru Misije Saveta bezbednosti UN.\nSablijer je rekao da se Misija SB interesuje za garancije za manjine na Kosovu.\nIstakao je da je misija delegacije SB UN veoma znacajna jer to telo treba da donese odluku o statusu Kosova.\n"Dosli smo ovde da bismo bolje shvatili problem Kosova, jer je potrebna odgovornost da bi se donela tako znacajna odluka", naveo je on.\nSablijer nije hteo da odgovori dali ce biti novih predloga za status Kosova i ponovio da Francuska podrzava predlog izaslanika za status kosova Martija Ahtisarija.\n"Francuska je jasno izrekla stav sto se tice paketa. Kosovo je u zavrsnoj fazi, tako da ce SB i posebno Francuska iskazati veliku odgovornost", rekao je Sablijer.\nPARIZ, 26. aprila 2007. (Beta) Sef diplomatije Srbije Vuk Draskovic izjavio je danas u Parizu da je specijalni izaslanik UN Marti Ahtisari bio obavezan da predlozi kompromisno resenje statusa Kosova, "a on je predlozio resenje koje je u korist samo jedne strane albanske".\nKako se navodi u saopstenju Ministarstva spoljnih poslova Srbije, Draskovic je politickom direktoru francuskog Ministarstva spoljnih poslova Zeraru Arou rekao da je Srbija spremna da na osnovama tehnickog dela Ahtisarijevog plana postigne kompromisni dogovor sa Pristinom.\nDraskovic je, medjutim, porucio da "o delovima Ahtisarijevog plana u kojem on menja status Srbije i njene drzavne granice, ne moze biti pregovora jer niko nema mandat da pregovara sa bilo kim o drzavnim granicama koje su garantovane poveljom UN", zakljucuje se u saopstenju.\nBEOGRAD, 26. aprila 2007. (Beta) Ne postoji nijedna cinjenica kojom se moze opravdati teritorijalno razbijanje Srbije, rekao je veceras u Parizu ministar spoljnih poslova Vuk Draskovic.\nU saopstenju Ministarstva spoljnih poslova Srbije navodi se da je Draskovic na predavanju u pariskom Centru za diplomatske i strateske studije rekao da "ni jedna zemlja na svetu ne moze priznati nezavisnost Kosova dok je na snazi rezolucija 1244, koja je doneta na osnovu Glave sedam Povelje UN".\nDraskovic je detaljno predstavio poziciju Srbije o pitanju Kosova i Metohije navodeci da je "Srbija neosporno orijentisana ka Evropskoj uniji i daljem jacanju odnosa sa susedima i da je spremna na kompromis oko Kosova u vidu najveceg stepena autonomije uz postovanje teritorijalne celovitosti Srbije", navodi se u saopstenju.\nPARIZ, 27. aprila (Tanjug) - Srpski ministar inostranih poslova Vuk Draskovic izjavio je danas u Parizu, na koncu trodnevne radne posete Francuskoj, da je zadovoljan posetom tokom koje je nastojao da svoje sagovornike upozna sa sustinom "kosovskog cvora" i stavom Srbije u pogledu buduceg statusa Kosova i Metohije.\n"Pokusao sam da ne samo politickoj eliti, vec i intelektualnoj javnosti Francuske objasnim bit problema... Nastojao sam da ih upoznam sa sustinom razloga zbog kojih Srbija nikako ne moze pristati na razbijanje sopstvene, drzavne teritorije", izjavio je Draskovic u razgovoru sa srpskim novinarima. "Moje sagovornike sam upoznao s maksimalno kompromisnim stavom Srbije kad je rec o pitanju resenja statusa Kosova i Metohije", dodao je sef srpske diplomatije, podsecajuci da, po misljenju Beograda, kosovski Albanci treba da imaju vlast i maksimalnu samoupravu u pokrajini, uz jednu jedinu obavezu - "da postuju prava Srba i srpske crkve i manastire i da ne diraju u drzavne granice Srbije".\nOdgovarajuci na pitanje dopisnika Tanjuga - zasto, po njegovom misljenju, Francuska ima tako cvrst stav o Kosovu, podrzavajuci plan Martija Ahtisarija, a ne uzimajuci u obzir srpske argumente, Draskovic je rekao da je siguran da bi vecina clanica Evropske unije bile protiv nezavisnost Kosova kad bi mogle da se o tome slobodno izjasne. "To znaci da postoji neka tajna sila koja drzave sprecava da slobodno iskazu svoju volju", naglasio je srpski ministar.\nBEOGRAD, 27.aprila (Tanjug) - Predsednik Srbije Boris Tadic izjavio je danas, posle razgovora sa ministrom Rusije za vanredne situacije Sergejom Sojguom, da Srbija posebno ceni principijelan stav Rusije povodom odredjivanja buduceg statusa Kosova i Metohije.\nTadic i Sojgu su izjavi novinarima posle razgovora zajednicki ocenili da izmedju Rusije i Srbije postoje izuzetno dobri bilateralni odnosi i da neprestani razvoj privredne saradnje i potpisivanje sporazuma o regulisanju klirinskog duga jasno pokazuju uzlaznu liniju u odnosima dve zemlje.\nBEOGRAD, 27. aprila (Tanjug) - Predstavnici vlada Srbije i Rusije potpisali su danas u Beogradu medjudrzavni sporazum kojim se regulise klirinski dug dve zemlje od 288,6 miliona dolara.\nU Vladi Srbije potpisana su dva dokumenta - Sporazum vlada Srbije i Rusije o regulisanju obaveza bivseg SSR-a po obracunima vezanim za robni promet izmedju SSR i SFRJ i Protokol izmedju srpskih ministarstava finansija i rudarstva i energetike i Ministarstva finansija Rusije o usagalsavanju spiska robe i usluga koje se isporucuju za racun izmirenja dugovanja Rusije Srbiji.\nOd ukupne sume duga, 105,5 miliona dolara bice ulozeno u revitalizaciju agregata hidroelektrane "Djerdap 1", a 188,2 miliona dolara za regulisanje duga kompanije "Srbijagas" ruskom "Gasprom eksportu", za gas isporucen od 1994. do 2000. godine. Ostatak novca bice potrosen za nabavku akceleratora za potrebe Nuklearnog instituta u Vinci. Cilj potpisivanja sporazuma i protokola jeste jacanje trgovinskih, finansijskih i ekonomskih odnosa dve drzave.\nBEOGRAD, 26. aprila (Tanjug) - S obzirom na interesovanje medija kada je u pitanju sukcesija diplomatske imovine SFRJ, Ministarstvo spoljnih poslova Srbije izdalo je danas saopstenje u kojem napominje da su pregovori o tome u toku, i da se povremeno odrzavaju sastanci ovlascenih predstavnika drzava sukcesora.\n"S nase strane, zalazemo se da se striktno postuje Sporazum o sukcesiji koji predvidja da se prvo postigne dogovor o raspodeli svih objekata po regionima, pa tek onda pristupi realizaciji dogovorenog", navodi se u saopstenju Ministarstva spoljnih poslova Srbije.\nNOVI SAD/GRAC, 26. aprila 2007. (Beta) Predsednik Izvrsnog veca Vojvodine Bojan Pajtic pozvao je danas strucnjake iz austrijske pokrajine Stajerske da ucestvuju u zajednickim projektima, kojima bi Vojvodina konkurisala za finansijska sredstva iz pretpristupnih fondova Evropske unije (EU).\nPajtic je u Privrednoj komori Stajerske u Gracu rekao da je saradnja sa ovom austrijskom pokrajinom "najsadrzajnija i najkvalitetnija" regionalna saradnja koju Vojvodina ima.\nOn je naveo da Vojvodina i Stajerska zajednicki realizuju projekte iz oblasti ekologije i privrede, kao i da se saradnja odvija i izmedju univerziteta u Novom Sadu i u Gracu.\nPrivrednopoliticka delegacija vojvodjanske vlade, ucestvuje u dvodnevnom programu "RISTRadionica Vojvodina 07" u Privrednoj komori Stajerske u Gracu.\nTeme radionice su zajednicki projekti iz oblasti obnovljivih izvora energije i energetske efikasnosti, iz oblasti vodoprivrede, otpadnih voda i sanacije kanalizacionih sistema za navodnjavanje.\nPajtic je kazao da ce ove godine biti nastavljeno resavanje problema vodosnabdevanja izradom studije izvodljivosti za region srednjeg Banata, koji je jedan od regiona sa najlosijim kvalitetom vode za pice u Vojvodini.\nTokom 2007, bice zavrsena i studija savremenog sistema upravljanja medicinskim otpadom u Vojvodini, sa pilot projektom za juznu Backu, dodao je vojvodjanski premijer.\nPajtic je danas imao i odvojene razgovore sa Kristijanom Buhmanom, ministrom Vlade Stajerske za privredu, inovacije i finansije.\nBEOGRAD, 26. aprila 2007. (Beta) Vlada Srbije odobrila je danas saradnju "Zastava automobila" i "Dzeneral motorsa" o sklapanju dva modela automobila "opel" u kragujevackoj fabrici, izjavio je ministar privrede Predrag Bubalo.\nOn je na konferenciji za novinare posle sednice vlade kazao da ce od sledece godine poceti uvoz bez carine opelovog modela "astra klasik" i njegovo sklapanje u "Zastavi", a potom i jos jednog modela tog proizvodjaca automobila.\nBubalo je precizirao da je vlada omogucila saradnju "Zastave" i "Dzeneral motorsa" danasnjom izmenom odluke iz 2005. godine o kriterijumima za uvoz odredjenih roba, kojom je odredjeno koji se proizvodi potrebni za sklapanje ta dva modela mogu uvesti.\nPredstavnici "Zastave" i americke kompanije "Dzeneral motors" parafirali su pre dve nedelje ugovor o proizvodnji jednog od opelovih modela automobila u pogonima kragujevacke fabrike.\nSadrzaj ugovora o saradnji gotovo je istovetan onom koji je "Zastava" potpisala sa italijanskim "Fijatom", sto znaci da bi najpre bio omogucen slobodan uvoz odredjenog modela, a potom bi bila montirana linija za proizvodnju u "Zastavi".\nVlada je na danasnjoj sednici odobrila angazovanje konsultanta za pripremu tenderske dokumentacije i proveru projekta za izgradnju autoputa od Leskovca do makedonske granice, koja ce delom biti finansirana iz Helenik plana, kazao je Bubalo.\nTo, prema njegovim recima, znaci pocetak sprovodjenja projekta o izgradnji te deonice autoputa, ali nije precizirao kada bi tender nmogao biti raspisan.\nIzabrani konsultant trebalo bi da proveri tehnicku dokumentaciju, pripremi tender i izabere najboljeg ponudjaca, naveo je Bubalo.\nZamenik ministra inostranih poslova Grcke Evripidis Stilijanidis izjavio je prosle nedelje u Beogradu da bi tender za izgradnju deonice autoputa od Leskovca do granice Makedonije, vredne 450 miliona evra, trebalo da bude raspisan pocetkom leta.\nOn je tada kazao da je Grcka spremna da Srbiji dodeli 100 miliona evra iz Helenik plana za izgradnju te deonice autoputa na panevropskom koridoru 10, ukoliko prihvati da (grcka) kompanija 'Egnatija' bude savetnik za taj projekat.\nStilijanidis je kazao da je "Egnatija" ranije besplatno uradila studiju izvodljivosti izgradnje tog autoputa, sto bi inace kostalo stotine hiljada evra.\nBEOGRAD, 26.aprila 2007. (Beta) Ministar policije Dragan Jocic potpisao je danas u Budimpesti Memorandum o razumevanju Ministarstva pravde i unutrasnjih poslova Madjarske i ministarstava unutrasnjih poslova zemalja zapadnog Balkana.\nKako se navodi u saopstenju MUPa Srbije, potpisivanje memoranduma i razvoj sistema za komunikaciju i razmenu informacija o ilegalnim migracijama na zapadnom Balkanu doprinece razvoju efikasnijih metoda za sprecavanje ilegalnih migracija, kao oblika organizovanog kriminala.\nDodaje se da je to jos jedan vid izrazavanja cvrste opredeljenosti Srbije da i dalje ulaze znacajne napore i saradjuje sa susednim zemljama kroz zajednicko cuvanje granica i suzbijanje svih oblika organizovanog kriminala u regionu.\nJocic predvodi delegaciju Srbije na Konferenciji ministara unutrasnjih poslova zemalja zapadnog Balkana koja se odrzava u okviru regionalne inicijative pod nazivom "Budimpestanski forum".\nBEOGRAD, 26. aprila (Tanjug) - Srbija treba da iskoristi predsedavanje Ministarskim komitetom Saveta Evrope (SE), koje preuzima 11. maja, za priblizavanje Evropskoj uniji, istakao je danas u Beogradu specijalni izaslanik generalnog sekretara SE Deni Iber. Na promociji najnovijeg broja casopisa "Evropski forum", koji je posvecen predsedavanju Srbije, Iber je ukazao da je rec o izuzetnoj prilici, jer se svakoj zemlji jednom u 24 godine ukaze prilika da bude na celu SE.\n"Moja je zelja da za Srbiju ovo bude godina Evrope", rekao je on i objasnio da je nasa zemlja dobila sansu da, kao prva medju jednakima, narednih sest meseci brani ideale SE, a to su ljudska prava, demokratija i pravna drzava. Srbija ce raditi na ostvarenju prioriteta koje je SE zacrtao na Samitu u Varsavi pre dve godine, medju kojima su mere za borbu protiv terorizma, organizovanog kriminala, korupcije i trgovine ljudima, kao i dosije o saradnji sa EU, naveo je Iber. Buduci da ce nastupati pred SE, Evropskom unijom, OEBS-om i Ujedinjenim nacijama, Srbija ce imati priliku da potvrdi vlastiti kredibilitet i dokaze autenticnost teznji da postane clan evropske porodice naroda, istakao je on. Iber je ocenio da se Srbija u sadasnjim okolnostima za predsedavanje SE spremila najbolje sto moze negirajuci da je zakasnila sa objavljivanjem programa rada i prioriteta, posto je uobicajeno da ih ministar spoljnih poslova obrazlozi na prvom sastanku kojim predsedava.\nMinistarstvo spoljnih poslova Srbije sacinilo je sirok program rada i odredilo prioritete u skladu sa ciljevima SE, rekao je Iber, odavsi priznanje nasoj zemlji na dobro obavljenom poslu. Preostalo je da vlada ove prioritete i politicki potvrdi i usvoji budzet za njihovu realizaciju, zakljucio je Iber.\nBRISEL, 26. aprila 2007. (Beta) Evropski komesar Oli Ren ocenio je danas da bi se otklanjanjem problema Kosova resilo poslednje statusnoteritorijalno pitanje bivse Jugoslavije i time "otvorila evropska buducnost zapadnog Balkana".\nRen je, posle susreta s novom albanskom ministarkom za evropske integracije Madzlindom Bregu, pohvalio vladu u Tirani za "vodjenje konstruktivne i umerene politike prema resavanju statusa Kosova".\nOn je izrazio nadu da ce albanska diplomatija i s novim ministrom nastaviti dosadasnji spoljnopoliticki pravac.\nRen je rekao da je juce u Briselu misiji Saveta bezbednosti UN "predocio vaznost pravno i politicki jasnog resenja (kosovskog statusa), na temelju rezolucije SB UN, bez izlisnog odlaganja".\n"To je takodje veoma vazno za evropsku perspektivu celog zapadnog Balkana, kao i za regionalnu saradnju", ocenio je komesar EU.\nRen je rekao da "mi time treba da zakljucimo poslednje poglavlje raspada bivse Jugoslavije i resimo poslednje otvoreno statusno pitanje u teritorijalnoj organizaciji bivse Jugoslavije".\n"A to otvara put evropskoj buducnosti zapadnog Balkana, umesto da se ostane u nacionalistickoj proslosti", zakljucio je Ren.\nZamoljen da se osvrne na ocene u Evropskom parlamentu da je Makedonija ispunila uslove za pocetak pregovora o clanstvu u EU, evropski komesar za prosirivanje je rekao da ce ocena o tome biti poznata kada Evropska komisija u novembru objavi godisnji izvestaj o sprovodjenju evropskih reformi u Makedoniji i drugim zemljama regiona.\nOSLO, 27.aprila 2007. (Beta) Generalni sektretar NATO Jap de Hop Shefer upozorio je danas u Oslu da bi nekontrolisani proces resavanja statusa Kosova imao nepredvidive posledice i zatrazio da se taj proces odvija pod nadzorom i na temelju rezolucije Saveta bezbednosti UN.\nShefer je na neformalnom sastanku sefova diplomatija NATO naglasio da resavanje statusa Kosova mora da se odvija na pravnoj osnovi i uz utvrdjeni redosled poteza, rekli su Beti izvori zasedanja.\nGeneralni sekretar NATO je takodje rekao da atlantski saveznici traze da se sto je pre moguce resi status Kosova, a da plan specijalnog izaslanika UN Martija Ahtisarija predstavlja jedini put da se ide napred.\n"Ovo je presudan trenutak, kucnuo je cas odluke.Saveznici su za sto brze resenje (statusa Kosova) i nisu za bilo kakvo odlaganje tog procesa, ali s tim da on bude pod nadzorom", rekao je Shefer.\nPodvukao je da je Kfor na Kosovu spreman za svaki razvoj situacije i da trupama NATO nisu potrebne bilo kakve specijalne pripreme, cime je odgovorio na pitanje sta ce se dogoditi ako bi doslo do jednostranih poteza u resavanju kosovskog procesa .\nSef ruske diplomatije Serger Lavrov je posle sastanka sa NATO kolegama izjavio da o statusu Kosova treba da odluce neposredno Pristina i Beograd i naglasio da o tome ne treba da presude NATO i Rusija.\nPrema izvorima NATO, Lavrov je na sastanku jasno stavio do znanja da nema nikakve promene u ruskom stavu prema resavanju statusa Kosova.\nIzvori na zasedanju su takodje rekli da je jedan visoki americki diplomata istakao da u sklopu Ahtisarijevog plana treba naci mnogo fleksibilnija resenja i udovoljiti nekim zahtevima koje postavlja srpska strana.\nAgencija Rojters je, pozivajuci se diplomatske izvore NATO, javila iz Osla da su SAD i nekoliko drugih zemalja izrazile spremnost da prilagode plan specijalnog izaslanika UN Martija Ahtisarija o nadgledanoj nezavisnosti za Kosovo.\n"SAD i drugi su rekli da su spremni da uzmu u obzir neke zabrinutosti u vezi srpske manjine, ne dovodeci u pitanje sire principe Ahtisarijevog predloga", rekao je Rojtersu neimenovani diplomata posle ministarskog sastanka NATO u Oslu.\nOSLO, 26. aprila 2007. (BetaRojters) Americki drzavni sekretar Kondoliza Rajs (Condoleeza Rice) izjavila je danas u Oslu da se stabilnost Balkana ne moze poboljsati ukoliko se odlaze resavanje statusa Kosova.\n"Necemo poboljsati mogucnosti za stabilnu situaciju na Balkanu odlaganjem. Moracemo da delamo", kazala je ona na samitu ministara spoljnih poslova zemalja clanica NATOa.\nPrema njenim recima, kosovski Albanci ce morati da prihvate "neke obaveze o zastiti prava manjina, zastiti verskih lokaliteta, kao i obaveze oko toga kako izgraditi multietnicku drzavu".\n"Srbija nema cega da se plasi... Ona ce sve dobiti blizom saradnjom s Evropom", kazala je Kondoliza Rajs.\nU petak ce se ministri spoljnih poslova 26 zemalja NATOa, drugog dana nezvanicnog sastanka u Oslu, izmedju ostalog, posvetiti i Kosovu.\nBEC, 26. aprila (Tanjug) - Austrija stoji u potpunosti iza predloga izaslanika UN za Kosovo i Metohiju Martija Ahtisarija, istakla je danas u austrijskom parlamentu ministar inostranih poslova Ursula Plasnik.\nOna je, posto je, prilikom razmatranja budzeta bilo reci o spoljnoj politici Austrije, naglasila da i EU ima jedinstven stav o Kosovu.\nInace sef poslanickog kluba Narodne partije Austrije (OVP), bivsi austrijski kancelar Volfgang Sisel, zatrazio je jedinstvo svih predstavnika drzave o spoljnoj politici zemlje. Prema njegovim recima kancelar, predsednik i svi drugi, moraju u spoljnoj politici "govoriti jednim glasom", usprotivivsi se "paralelnim" i "tajnim pregovorima". Time on je prozvao kancelara Alfreda Guzenbauera koji je u poslednje vreme bio posebno aktivan na spoljnopolitickom planu, pre svega oko Kosova.\nPortparol za spoljnopoliticka pitanja Socijaldemokratske partije (SPO) Kaspar Ajnem branio je Guzenbauerov angazman u Srbiji, isticuci da je Austrija u toj zemlji veoma cenjena, i da ima tesne ekonomske veze, te da bi bilo korisno da doprinese resenju kosovske krize.


Ubedljiva pobeda Bašara al-Asada\nSirijski vojnici proslavljaju reizbor Bašara al-Asada za predsednika, 4. juna 2014.\nPrema saopšenju sirijskih vlasti, više od 10 miliona ljudi, odnosno gotovo 89 odsto, glasalo je za aktuelnog predsednika Bašara al-Asada na izborima koji su u utorak održani samo u područjima koje kontroliše vlada.\nPredsjednik Sirije Bašar al-Asad odneo je ubedljivu pobjedu na izborima u toj zemlji i tako obezbedio treći sedmogodišnji mandat u trenutku kada vodi krvavi građanski rat protiv pobunjenika koji žele da ga zbace s vlasti.\nPredsednik sirijskog parlamenta Mohamed Laham rekao je da je više od 10 miliona ljudi odnosno gotovo 89 odsto glasalo za Asada na izborima koji su u utorak održani samo u područjima koja kontroliše vlada.\nMinistar pravde Nadžem al-Ahmad ocenio je sinoć da je glasanje bilo izuzetno uspešno, te da rezultat predstavlja direktan udarac za zemlje koje su protiv Sirije.\nDržavni sekretar Džon Keri i Evropska unija oštro su kritikovali izbore. Keri je glasanje nazvao “velikom nulom” i istakao da se ne može smatrati poštenim jer, kako je naveo, izbori ne mogu da se organizuju kada milioni ljudi ne mogu da glasaju. Sirijska vlada pokušala je da predstavi izbore kao demokratsko rešenje trogodišnjeg sukoba u Siriji.


Naučiti dete da ne laže (1)\nI. M. 8. januara 2012. 00:00\nNijedan roditelj neće biti oduševljen kad uhvati svoje dete u laži ili od nekog čuje da je ono slagalo. Međutim, nisu u svim uzrastima shvatanje i rezonovanje deteta isti, pa bi problemu učenja deteta da ne laže trebalo pristupiti shodno njegovim godinama.\nPostoje i neka opšta pravila, kao što je ono da deca dobrim delom uče po modelu, to jest imitiraju prvo roditelje, a zatim i druge osobe koje su im bitne. Tako, ako roditelj laže i dete tome prisustvuje (tu spadaju i one situacije kada roditelj traži od deteta da se javi na telefon i kaže da mama ili tata nisu tu, ili kada roditelj nekome kaže jedno, a kada ta osoba ode, priča nešto sasvim drugo), teško će biti ubediti ga da ono uvek treba da govori istinu. Logika „Pusti ti mamu/tatu, oni su drugo“ nije imala efekta na vas, pa neće imati efekta ni na vaše dete.\nDeca između treće i pete godine (godine su date okvirno, neće svako dete sazrevati i shvatati neke pojmove i principe istom brzinom; pored toga deca umeju da se međusobno prilično razlikuju, pa mi dajemo samo predloge, dok je na vama da procenite koliko ih je moguće primeniti kad se o vašem detetu radi) uglavnom i ne razumeju razliku između istine i laži, pa je beskorisno ljutiti se na njih, govoriti im povišenim glasom ili ih grditi zbog laži. U tom uzrastu deteta, umesto: „Jesi li ti prosula mleko?“, korisnije je samo konstatovati da je mleko prosuto i ukazati detetu na to šta se u takvoj situaciji radi (uzme se papirni ubrus ili krpa i obriše prosuto). Kad dete ovog uzrasta preteruje u onome što priča („Ja mogu da nosim tri tone!“), to govori o njegovoj mašti, ne o želji da iskrivi istinu. Ako mu kažete nešto kao: „Voleo bi da to možeš, zar ne?“, istovremeno pokazujete prihvatanje dečje želje kao nečeg pozitivnog i blago mu ukazujete na razliku između stvarnosti i izmaštanog.\nIzmeđu šeste i desete godine mnoga deca su pravi genijalci kada se radi o poricanju. U tom uzrastu deca lažu jer žele da budete zadovoljni njima, ili da izbegnu neku obavezu, ili da izbegnu kaznu. Takođe, nekad lažu da bi dobila ono što žele (recimo, da biste im dozvolili da se igraju na kompjuteru) ili da bi pridobila prijatelje. Kontraproduktivno je nazvati dete lažovom, ali bi mu svakako trebalo staviti do znanja da nećete tolerisati neiskrenost. Tražite da vam kaže istinu i objasnite mu da će i dalje snositi posledice zbog greške koju je napravilo, ali nećete vikati na njega niti se ljutiti, bićete ponosni jer vam je reklo istinu. Objasnite mu da svi (uključujući i vas same) prave greške, i da ćete ga i dalje voleti čak i ako jeste razbilo vazu koju vam je vaša majka poklonila. Ako laže o nečemu rutinskom – na primer, nije uradilo domaći iz matematike – što nije nikog povredilo niti bilo koga dovelo u opasnost, biće dovoljno da ga pogledate s neodobravanjem i podsetite ga da očekujete iskrenost: „U redu, znaš da je važno izvršavati obaveze na vreme, hajde da sad zajedno pogledamo taj domaći“.\nSutra pročitajte kako se poneti kada deca između jedanaeste i četrnaeste godine lažu, kao i još malo uopštenih predloga.


SLAVICA ĐUKIĆ DEJANOVIĆ OBJAVILA: Biće vanrednih parlamentarnih izbora, ako ih opozicija želi\nda se opredele\nMinistarka bez portfelja zadužena za demografiju i populacionu politiku Slavica Djukić Dejanović izjavila je danas da će biti vanrednih parlamentarnih izbora, ako ih opozicija želi\nObjavljeno: 02.11.2017. 21:13h\n"Sasvim je jasno da treba da se opredele da li žele promenu postojećeg stanja i da li žele parlamentarne izbore, jer je očigledno ako žele da će ih i dobiti", kazala je Đukić Dejanović u Domu Vojske Srbije na svečanom otvaranju 16. Jesenjeg festivala zdravlja.\nKomentarišući izjavu predsednice Skupštine Srbije Maje Gojković da je napadnuta fizički od poslanika pokreta Dveri, Djukić Dejanović je kazala da je "nedopustivo da se na predsednicu parlamenta i ženu, ide takvim atacima koji imaju i fizički karakter".\n"To zaista urušava ugled parlamenta i zaista osudjujem ponašanje parlamentaraca koji su sebi dopustili takvu bahatost", izjavila je ona.\nDodala je da je tačno da je Narodna skupština prostor u kojem se "uzavrele političke strasti teško mogu kontrolisati i da nikada nije sve idealno u parlamentu".\n"To je tribina u kojoj se iznose suprotstavljani stavovi. Ja sam u metodologiji rada imala naviku da prekinem kada mi se učini da je toliko vrelo da ga ne mogu ohladiti intervenciom verbalnom, primenom poslovnika, a to čini i gospodja Maja Gojković", kazala je Djukić Dejanović.\nSlavica Đukić DejanovićMaja GojkovićParlament


(VIDEO/FOTO) Vise od 10.000 ljudi na doceku fudbalera Islanda u Rejkjaviku! – NAJNOVIJE VESTI\n(VIDEO/FOTO) Vise od 10.000 ljudi na doceku fudbalera Islanda u Rejkjaviku!\n5th July 2016 , 10:24 12th July 2016 , 12:15 RTS\nHeroji nacije, fudbaleri Islanda, juče su doputovali kućama sa Evropskog prvenstva u Francuskoj, a u centru Rejkjavika dočekalo ih je više od 10.000 ljudi\n“Vikinzi” su se provozali otvorenim autobusom kroz centar grada, a oduševljeni zemljaci su ih pozdravljali, mnogi nisu mogli ni suze da sakriju. Za Island je do ove godine bila nemoguća misija da se uopšte plasira na EP, a kamoli da dođe do četvrtfinala.\nZavršni čin dočeka bio je na velikog trgu u Rejkjaviku, gde su za kraj igrači i navijači zajedno udarali rukama u ritmu bubnja, uz poklič “huh”, kojim su se Islanđani proslavili na ovom EP i osvojili simpatije širom Evrope.


Одмазда над синдикалцима под плаштом короне у „НОВА ДИПО“ д.о.о. Горњи Подградци - SAVEZ SINDIKATA REPUBLIKE SRPSKE\nNaslovnaAktivnosti u sindikalnim organizacijamaOdmazda nad sindikalcima pod plaštom korone u „NOVA DIPO“ d.o.o. Gornji Podgradci\n21/01/2021 Aktivnosti u sindikalnim organizacijama, Granski sindikati, Sve vijesti, Sindikat šumarstva, prerade drveta i papira RS\nOdmazda nad sindikalcima pod plaštom korone u „NOVA DIPO“ d.o.o Gornji Podgradci\nPreduzeće „Drvna industrija Podgradci“, koje, nakon privatizacije 2008. godine, dobija naziv „NOVA DIPO“, je jedino preduzeće u oblasti industrijske prerade drveta na području Republike Srpske i BiH koje postoji već 156 godina.\nPreduzeće zapošljava oko 300 radnika i usluge koje vrši jesu proizvodnja namještaja, kao i izrada parketa i rezane građe.\nKako tvrde u kompaniji, uspješno posluju dugi niz godina zahvaljujući težnji da se postigne i održi visok kvalitet finalnih proizvoda koje preduzeće nudi svojim kupcima. Ističu da kompanija posjeduje čvrst stav u pogledu stalnog usavršavanja, kako samog procesa proizvodnje, tako i radnika.\nDa nije sve kako je predstavljeno, dokazuju otkazi ugovora o radu članovima Sindikata.\nRadnici „Nova Dipo“ d.o.o. Gornji Podgradci su, zbog iscrpljujućih uslova rada i loših standarda zdravlja, bezbjednosti i zaštite na radu, početkom 2020. godine, osnovali sindikalnu organizaciju u sastavu Sindikata šumarstva, prerade drveta i papira Republike Srpske, u cilju poboljšanja i zaštite svojih zakonom zagarantovanih prava. Ova njihova odluka uznemirila je rukovodstvo kompanije i od tada kreće odmazda prema sindikalcima, a sve pod izgovorom smanjenog obima posla zbog novonastale situacije izazvane korona virusom.\nČlanovi Sindikalnog odbora, zajedno sa predsjednikom sindikalne organizacije su poslani na „čekanje“ i od marta mjeseca 2020. godine više nikada nisu ušli u firmu. Za to vrijeme, na njihovim radnim mjestima radili su radnici kojima su produžavani ugovori o radu, zapošljavani su i novi radnici, a potrebe za radom članova Sindikata nije bilo, iako su to radnici koji imaju dugogodišnje iskustvo u ovom poslu.\nKako ističu članovi Sindikata, ovo je firma koja ne priznaje dobrog, poštenog i vrijednog radnika, samo zato što je član Sindikata, te je poslodavac 18.1.2021. godine, otkazao ugovore o radu, odnosno proglasio za tehnološki višak odbor Sindikata i još 21 radnika, iako su to radnici koji rade 25-30 godina, djeca poginulih boraca, radnici koji su se isticali svojim radom i u svakom momentu bili na raspolaganju poslodavcu.\nNažalost, sindikalci nisu dobili ni zaštitu od strane državnih organa jer, kako kažu, i pored posjete Inspekcije i obraćanja Agenciji za mirno rješavanje radnih sporova, stanje u kompaniji se nije promjenilo.\nSve ovo nije zastrašilo ove hrabre sindikalce koji neće odustati u svojoj borbi i koji će zajedno sa svojim granskim sindikatom uključiti međunarodne organizacije kako bi istrajali u zaštiti svojih prava i sačuvali dostojanstvo radnika u Republici Srpskoj.\nSindikat šumarstva, prerade drveta i papira Republike Srpske zatražiće od Međunarodne organizacije građevinarstva, drvne industrije i šumarstva (BWI) čiji je dugogodišnji član, i od Odbora FSC standarda da se uključi u rješavanje ovih problema jer je ovo direktno kršenje radničkih i sindikalnih prava zagarantovanih konvencijama Međunarodne organizacije rada, kao i kršenje standarda FSC na osnovu kojih im se mogu oduzeti prava na sertifikaciju.


Fon der Lajen: Britanski predlog zakona krši međunarodno pravo - Svet - Dnevni list Danas\nPočetna » Svet » Fon der Lajen: Britanski predlog zakona krši međunarodno pravo\n0Piše: Beta 09. septembra 2020. 15.47\nBritanska vlada danas je objavila nacrt zakona kojim se delimično revidiraju njene obaveze preuzete u okviru Bregzita, što je kako se smatra kršenje međunarodnog prava i što je izazvalo bes Evropske unije.\nTaj tekst se odnosi na unutrašnje britansko tržište i menja severnoirski protokol kojim se nastoji da se izbegne vraćanje na fizičku granicu na irskom ostrvu na kraju prelaznog perioda posle Bregzita u decembru, tokom koga Britanija i dalje primenjuje evropske propise.\nFon der Lajen napisala je u Tviter poruci da je „vrlo zabrinuta zbog najava britanske vlade o svojim namerama da prekrše sporazum o povlačenju” iz EU.\nOna je takođe citirala latinsku izreku „pacta sunt servanda”, (sporazume treba poštovati) i ocenila da se ovde radi o „osnovi budućih prospritetnih odnosa”.\nKomesar Šefćović je na konferenciji za novinare danas rekao da će zatražiti da se što pre sazove vanredni mešoviti komitet o sporazumu o razdvajanju, da bi evropski partneri iz Velike Britanije dali detalje i odgovorili na „veliku zabrinutost oko predloga zakona.”\nOn je izrazio nadu da će London dati uveravanja da će sporazum o razdvajanju biti integralno i efikasno sproveden u predviđenim rokovima.\nKopredsedavajući mešovitog komiteta posvećenog sprovođenju i primeni sporazuma o razdvajanju između EU i Velike Britanije od januara su Šefčović sa evropske strane i državni ministar Majk Gouv sa britanske strane.\nNjih dvojica su telefonom razgovarali sinoć, rekao je Šefčović i dodao da je Gouvu jasno dao k znanju da sporazum o povlačenju nije otvoren za ponovno pregovaranje.\nBregzit, Evropska komisija, Ursula fon der LajenBrisel\nUrsula fon der Lajen sutra sa britanskim premijerom o Bregzitu


Čičić o raspodjeli javnih prihoda u FBiH: Porezi treba da se vraćaju gdje su nastali – Magazin Plus\nHome/-TopSLIDE/Čičić o raspodjeli javnih prihoda u FBiH: Porezi treba da se vraćaju gdje su nastali\n“Važno je spomenuti da nacrt federalnog zakona o kojem govorimo i njegovo obrazloženje ignoriše činjenicu da je u važećem Zakonu o pripadnosti javnih prihoda koji je na snazi od 2006. godine Kantonu Sarajevo utvrđen ponder 2 po osnovu tzv.'historijskog modela’, tj. učešća KS u porezu na promet koji je 2005. godine iznosio 35,5 posto u odnosu na ukupne prihode od poreza u FBiH. Tada se vodilo računa da se primjenom nove formula učešće KS u prihodima od poreza zadrži na približno istom nivou. Zbog toga je uveden ponder 2, a ne iz razloga, kako je naveden u obrazloženju, da je ta formula utvrđena zbog ratnih razaranja i oporavka Sarajeva”, pojašnjava ministar Čičić.\n“Vidimo da je sada četiri posto manje prihoda od poreza u odnosu na prvu godinu primjene zakona. Mi sadašnju formulu smatramo neadekvatnom i zastarjelom i slažemo se da je treba mijenjati. Po svim pravilima fiskalnih politika u razvijenim zemljama porezi treba da se vraćaju na mjesto gdje su i nastali i oporezovani, kako bi se tim sredstvima rješavale potrebe poreskih obveznika koji su ih i uplatili”, ističe Čičić.


FBiH: U februaru najviše turista iz Hrvatske, Srbije, Turske… – Kakanj-X\nFBiH: U februaru najviše turista iz Hrvatske, Srbije, Turske…\nOd xRedakcija\t Na 30 mar, 2017 242\nU februaru ove godine u Federaciji BiH je registrirano 32.944 dolazaka turista, što je za 9,5 posto više u odnosu na februar 2016., a u odnosu na januar 2017. manje je za 5,6 posto.\nUčešće domaćih turista bilo je 40,3, a stranih turista 59,7 posto. Ukupan broj noćenja turista u februaru 2017. iznosio je 61.488 što je za 13 posto više u odnosu februar prošle godine, a u odnosu na januar 2017. manje je za 12,2 posto.\nUčešće domaćih turista u broju noćenja bilo 36,7, a stranih turista 63,3 posto. Prema vrsti smještajnog objekta najveći broj noćenja je ostvaren u okviru vrste hoteli i sličan smještaj s učešćem od 92,8 posto, podaci su Federalnog zavoda za statistiku.


Aleksandar Đorđević - Blic Online\nPredsedavajući Saveta ministara BiH Zoran Tegeltija razgovarao je sa ambasadorom Srbije u BiH Aleksandrom Đorđevićem o aktuelnim političkim i ekonomskim temama u BiH i regionu.\nDalipagić i Đorđević razgovarali o autoputu Sarajevo – Beograd\nZamenik ministra transporta i komunikacija BiH Saša Dalipagić sastao se danas s ambasadorom Republike Srbije u BiH Aleksandrom Đorđevićem.\nAleksandar Đorđević, advokat i odlazeći direktor Bezbednosno-informativne agencije, kako sada stvari stoje, najverovatnije će se iz kabineta na Banjici preseliti na Andrićev venac kod novoizabranog predsednika.\nAFERA ORUŽJE Đorđević pokušava da se spase: Šef BIA smenio najbolje operativce\nDok državni vrh ukazuje na ozbiljne propuste u radu bezbednosnih službi, pojedini rukovodioci iza kulisa iskoristili su nejasnu i napetu situaciju u državi za lične obračune.\nPovodom obeležavanja Dana BIA, u sedištu Agencije danas je održana svečanost kojoj su prisustvovali prvi potpredsednik vlade i ministar spoljnih poslova Ivica Dačić, potpredsednik vlade i ministar unutrašnjih poslova Nebojša Stefanović, ministar odbrane Zoran Đorđević i drugi gosti iz društvenog i političkog života.\nLEKCIJE OD KOŠARKAŠKE LEGENDE Sale Đorđević održao predavanje na Biznis forumu\nMali predah od iscrpnih ekonomskih tema učesnici Biznis foruma na Kopaoniku pronašli su danas u polučasovnom inspirativnom i duhovitom predavanju selektora košarkaške reprezentacije Srbije Aleksandra Đorđevića.\nĐorđević: Među migrantima zanemarljiv broj učesnika rata\nDirektor Bezbednosno informativne agencije Aleksandar Djordjević izjavio je danas da je medju izbeglicama koji su prošle kroz Srbiju evidentiran zanemarljiv broj onih koji su učestvovali u ratnim zbivanjima, ali ne na strani Islamske države.\nHEROJ Spasao bebu iz udesa na Ibarskoj magistrali!\nU saobraćajnoj nesreći koja se dogodila danas, načelnik Uprave za obrazovanje Aleksandar Đorđević, koji se nalazio u autobusu koji je prevozio radnike Ministarstva, pribranim i brzim postupnjem spasao je petnaestomesečnu bebu koja se nalazila u automobilu.\nDirektor BIA: Srbija je bezbedna država\nSrbija je bezbedna država, izjavio je danas direktor Bezbednosno-informativne agencije (BIA) Aleksandar Đorđević, navodeći da se evidentiraju određene grupe među migrantima koji prolaze kroz našu zemlju, a da do sada nije utvrđeno da su neka lica povezana sa ratištem u Siriji.\nČISTKA Smena proruskih kadrova u BIA\nImam fenomenalnu suprugu pored sebe, porodicu, prijatelje. A moj najveći uspeh u karijeri je da volim ono što radim, to je važno, a ne da radiš ono što voliš.\nDirektor BIA: Samo nekoliko ljudi iz Srbije se bori u Ukrajini, u Siriji 20 do 25\nDirektor Bezbednosno-informativne agencije Aleksandar Đorđević izjavio je danas da u oružanim sukobima u Ukrajini trenutno učestvuje samo nekoliko ljudi iz Srbije i da se njihov broj može meriti "na prste jedne ruke", dok je između 20 i 25 državljana Srbije učestvovalo ili još uvek učestvuje u borbama u Siriji..\nDirektor BIA: Preventivno protiv islamskog ekstremizma\nDirektor BIA Aleksandar Đorđević izjavio je danas da je Srbija u proteklom periodu uložila značajne napore u borbi protiv terorizma i islamskog ekstremizma, istakavši da BIA konstantno radi na otkrivanju onih koji žele da odu na strana ratišta.


LDP: Vlast i "prava opozicija" ujedinjeni u ćutanju o presudi Karadžiću | Autonomija\nLDP traži da se 11. jul proglasi Danom sećanja na genocid u Srebrenici, kao što je to učinio Evropski parlament\nPravosnažna presuda Radovanu Karadžiću ogolila je sve one u Srbiji koji misle da se može ćutati dok ceo svet govori o presudi čoveku koji je okrvavio svoje ruke i zbog toga je, pred očima tog istog sveta, kažnjen, izjavio je danas predsednik Liberalno-demokratske partije Čedomir Jovanović.\n“Čuli su se pravnici iz raznih zemalja, sudije, advokati, političari iz regiona i zvaničnici Evropske unije, ali ništa se nije čulo kao tišina koja dolazi iz Srbije. Vlast i oni koji joj, navodno, predstavljaju ‘pravu opoziciju’ ujedinjeni su u stavu da se ovakva vest može prećutati i da će nas ignorisanje presude spasiti od konačnog suočavanja sa prošlošću, koje jedino može biti delotvorno za ovo društvo”, naveo je Jovanović u saopštenju za javnost.\nDodao je da su i vlast i “prava opozicija” ujedinjeni u odsustvu te reakcije, kao što su bili ujedinjeni i u “krađi kod donošenja Ustava, Naftno-gasnog sporazuma, besmislenih rezolucija o Kosovu”.\n“Poručili su nam da na listi njihovih prioriteta ne postoji pitanje ratnih zločinaca i ljudskih prava, kao i prava onih koji su sa nelagodom u ovoj zemlji slušali šta je sve neko radio u Bosni i Hercegovini, dok su nas, uporno, ovde svi ubeđivali da se tamo ‘ništa strašno ne dešava’“, naveo je Jovanović.\nDodao je da ne postoji kolektivna krivica, pa tako ne postoji ni krivica srpskog naroda za zlo koje je neko navodno počinio u ime tog istog naroda, ali je poručio da postoje “kukavice koje su počinile ili naredile monstruozne zločine, koji su na tlu Evrope nezabeleženi posle Drugog svetskog rata”.\n“U ime pomirenja, odnosa između naroda i država, kao i održavanja mira, pre svega na prostoru BIH, važno je da o zločinima i zverstvima ne ćutimo. Oni koji su odlučili da politička, društvena, naučna, obrazovna, kulturna javnost u Srbiji ćuti o presudi Karadžiću po ko zna koji put su Srbiju osudili na tumaranje po marginama savremene civilizacije, nespremnu da razume da bežanjem od istine i činjenica pre svega činimo sebi najgoru moguću uslugu”, naveo je Jovanović.\nPodsetio je da LDP traži da se 11. jul proglasi Danom sećanja na genocid u Srebrenici, kao što je to učinio Evropski parlament i parlamenti mnogih drugih zemalja u čijem društvu Srbija navodno želi da bude.


Poseban tretman američkog tima na Svetskom kupu : Nadlanu.com\nPoseban tretman američkog tima na Svetskom kupu\nObjavljeno 9. jun 2006. / 14:37:39\nHAMBURG, (Beta-Rojters) - Američki fudbaleri održali su otvoren trening u Hamburgu kako bi lokalnom stanovnistvu nadoknadili neprijatnosti koje trpi zbog njihovog prisustva na Svetskom prvenstvu.\nFudbaleri SAD održali su juče prvi otvoreni trening nakon što su dobili poseban tretman na aerodromu u Hamburgu, za razliku od malih đaka iz jedne nemačke škole i njihovog učitelja koje je aerodromsko obezbeđenje detaljno pretreslo.\nPre sletanja aviona sa američkim fudbalerima, aerodrom u Hamburgu su tokom noći snimale najnovije, infracrvene kamere, a mesto za trening u kvartu Ohsencol lokalni mediji nazvali su tvrđavom.\nPortparol Ministarstva unutrašnjih poslova u Hamburgu rekao je da su policijske snage u stanju visoke pripravnosti zbog prisustva američkog tima.\nObično pune ulice Hamburga ispred luksuznog hotela u blizini glavne železničke stanice zatvorene su barikadama, a policija odbija da propusti one koji nemaju specijalne propusnice.\nDetektori za metal i dodatne snage bezbednosti nalaze se na ulazu u hotel.\n"Kada se obezbeđenje sprovede kako treba, ne primetite ga", rekao je trener Amerikanaca, Brus Arena koji je za svoju bazu izabrao Hamburg, grad gde su studirala trojica otmičara aviona tokom napada na Njujork i Vašington 11. septembra 2001. godine.\nArena, čiji su igrači prebačeni u hotel u neobeleženom autobusu, sa policijskom pratnjom dostojnom predsednika, rekao je da će treninzi njegove ekipe biti otvoreni kako bi nadoknadili eventualne neugodnosti koje bi lokalno stanovništvo moglo da doživi zbog njihovog prisustva.\n"Pomalo smo smetnja dok naša povorka prolazi sa sirenama i svim ostalim", rekao je on. "Protresli smo ih malo, pa je ovo najmanje što možemo da uradimo da im zahvalimo za podršku i gostoprimstvo".\nSAD su u Grupi E sa Italijom, Ganom i Češkom.


Njemačka izolira cijelu regiju: Zatvaraju kina i kafiće, kontakt samo s ukućanima | Radio Mbosna.eu\nAnasayfa » VIJESTI » Bosna » Njemačka izolira cijelu regiju: Zatvaraju kina i kafiće, kontakt samo s ukućanima\nNjemačka je danas najavila uvođenje izolacije čitave lokalne zajednice nakon pojave korona virusa u klaonici gdje je registrovano više od 1.500 zaraženih.\n„Uvest ćemo izolaciju u čitavom kantonu Guetersloha, koji ima oko 360.000 stanovnika“, izjavio je novinarima Armin Laschet koji na čelu najnaseljenije njemačke pokrajine Sjeverne Rajne-Vestfalije koja se nalazi u zapadnom dijelu Njemačke, prenosi “Fokus“.\nHiljade u karantinu\nOn je precizirao da će stanovnici moći imati kontakte samo sa ukućanima ili sa jednom osobom izvan domaćinstva.\nPrema njegovim riječima, kina, fitnes studiji i kafići bit će zatvoreni, mada će restorani nastaviti raditi, ali će primati samo članove istog domaćinstva.\nViše od 1.500 osoba je testirano pozitivno na korona virus u jednoj klaonici, a hiljade se nalaze u karantinu kako bi se zaustavilo širenje virusa.


HRT: Ministarstvo gospodarstva potvrdilo kontakte\n10:22 / 23.01.2017.\nMinistarstvo gospodarstva potvrdilo kontakte\n"Predstavnici Alibabe kontaktirali su Ministarstvo gospodarstva,održan sastanak na kojem su prezentirane mogućnosti i pogodnosti kojima ministarstvo pomaže investitorima. Trenutačno, nismo u mogućnosti dati više informacija", odgovor je na upit Hine o dolasku azijske tvrtke u Hrvatsku.\nPredstavnici kineske internetske kompanije Alibabe razmatraju područje Zadra kao lokaciju za gradnju velikog distribucijskog centra kojim bi pokrivali područje cijele Europe, a nedavno su razgovarali s predstavnicima Ministarstva gospodarstva, poduzetništva i obrta, gdje su im prezentirane pogodnosti za investitore.\n"Predstavnici Alibabe kontaktirali su Ministarstvo gospodarstva, poduzetništva i obrta te je održan sastanak na kojem su prezentirane mogućnosti i pogodnosti kojima ministarstvo pomaže investitorima. Trenutačno, međutim, nismo u mogućnosti dati više informacija", stoji u odgovoru na upit Hine u vezi navoda kako je jedna od najmoćnijih i najvećih azijskih tvrtki spremna doći u Hrvatsku.\nProstora ne bi manjkalo niti za distribucijski centar mega razmjera, budući da se Crno prostire na 400 hektara površine. Nakon carinjenja robe u Zadru ona bi se dalje, dakle raznim putevima, transportirala prema "ostatku" Europe.


SPEKTAKL U OSMINI FINALA PRIPAO BELGIJI "Crveni đavoli" neverovatnim preokretom zakazali duel sa Brazilom\nFudbaleri Belgije ostvarili su plasman u četvtfinale Svetskog prvenstva nakon pobede nad selekcijom Japana 3:2. Nakon spektakularnog meča i vođstva azijske reprezentacije 2:0, "crveni đavoli" su uspeli da rezultat preokrenu u svoju korist i gledaocima prirede pravi fudbalski spektakl.\nNASTAVLJENO PROKLETSTVO POLJAKA Ovo nisu uspeli da urade na prvenstvima sveta pune 32 GODINE!\nNastavlja se prokletstvo Poljske na Svetskim prvenstvima primljenim golom protiv Senegala, pošto nisu uspeli da sačuvali mrežu na Mundijalu pune 32 godine!\nSELEKTOR "CRVENIH ĐAVOLA" IZABRAO Belgija ide u Rusiju bez Bentekea\nU danu kada su svetski šampioni (Nemci, prim. aut.) saopštili spisak 23 fudbalera za Svetsko prvenstvo u Rusiji to je učinila i selekcija Belgije, odnosno selektor Roberto Martinez. Najveće iznenađenje na njegovo spisku je izostanak napadača Kristal Palasa Kristijana Bentekea, koji je do sada bio standardni član nacionalnog tima.\nUspeh "vatrenih" je digao celu Hrvatsku na noge, a samo JEDAN KLUB nije čestitao na ulasku u polufinale Mundijala\nFudbaleri Hrvatske ostvarili su veliki uspeh plasmanom u polufinale Svetskog prvenstva, što je diglo na noge celu zemlju. Slavili su "vatreni" protiv Rusije nakon boljeg izvođenja penala, posle čega je došlo do ogromnog slavlja u Zagrebu, Šibeniku i ostalim gradovima.


Drulović za Partizanov krah krivi "nesrećne okolnosti"! - Sportske.net\nDrulović za Partizanov krah krivi "nesrećne okolnosti"!\nŠef stručnog štaba fudbalskog kluba Partizan Ljubinko Drulović kao da još uvek nije shvatio težinu poraza koji su crno-beli pretrpeli u četvrtak o čemu svedoči sve ono što je izrekao na današnjoj konferenciji za medije.\nLičnost godine - Nekad Piksi, danas Žile!Partizanova legenda sumnja u iskrenost ostavki, ima poruku i za navijače!Subotičani uporni: ''Ako ste kaznili nas, morali ste i Partizan!''Superliga - Još samo sutra, pa tek za dva meseca!Ko će na čelo Partizana - Savo ili Tole, pitanje je sad?\nTrener fudbalera Partizana Ljubinko Drulović rekao je danas da poraz od Augsburga u Ligi Evrope ne smatra debaklom i istakao da njegova ekipa nije imala sreće na toj utakmici.\n"Taj poraz ne smatram debaklom. Partizan mora da bude ponosan na ono što su njegovi igrači uradili u Evropi. Učinili smo sve, igrači su dali svoj maksimum da naprave pravi rezultat, ali splet nesrećnih okolnosti nas je doveo do toga da smo utakmicu izgubili" počeo je Drulović svoje izlaganje.\nFudbaleri Partizana eliminisani su u četvrtak iz Lige Evrope, pošto su u Beogradu izgubili od Augsburga 1:3.\n"Imali smo četiri-pet pravih šansi koje nismo iskoristili, to se u Evropi ne prašta. Da smo dali jedan ili dva gola iz tih šansi danas bismo pričali drugačije", rekao je Drulović novinarima u Sportskom centru Teleoptik.\nCrno-beli su pred utakmicu poslednjeg kola bili u veoma dobroj situaciji za prolaz u šesnaestinu finala i pored boda i pobede, odgovarao im je čak i poraz od 0:2 ili 1:2.\nPartizan je do 88. minuta gubio sa 1:2 i imao aktivan rezultat, ali je tada Raul Bobadilja postigao gol i odveo svoj tim u drugu fazu Lige Evrope.\nCelokupni Upravni odbor fudbalskog kluba Partizan je posle tog poraza podneo ostavku.\n"Za mene to nije debakl, jeste poraz. Nismo imali sportske sreće. Odigrali smo taktički fenomenalno prvo poluvreme, nisu stvorili nijednu šansu za 45 minuta. Prvi njihov gol je mnogo toga definisao na psihološkom planu što se tiče drugog poluvremena", rekao je Drulović.\n"Na najbolji način smo pripremili utakmicu. Slično smo igrali u Holandiji, tada su pričali da smo fenomenalni", kazao je trener Partizana.\nStrateg crno-belih na utakmici protiv Augsburga nije izvršio treću izmenu i nije uveo u igru kapitena Sašu Ilića. Novinare je zanimalo zbog čega je tako odlučio.\n"Imao sam ideju da Saleta uvedem, ali kad smo ostali bez Andrije Živkovića mislio sam da je bolje rešenje bilo da Stefan Babović ostane. Malo pre gola sam mislio da napravim izmenu, primili smo gol i nije bilo potrebe za tim", kazao je Drulović.\nLjubinko Drulović se nije složio sa konstatacijom novinara da je ekipa bila nervozna.\n"Nisam primetio da je ekipa bila nervozna. Start Nikole Ninkovića je normalan start u fudbalu. Nikola je hteo da uzme loptu, napravio je faul, dobio žuti karton zbog toga. Po meni je to normalan start", rekao je Drulović.\nOn je, takođe, istakao i da se ne obazire na medijske spekulacije da će vrlo brzo napustiti Partizan, odnosno da će ekipu voditi samo na utakmicama protiv Rada i Borca.\n"Ja sam fokusiran na svoj deo posla. Sebe smatram vrhunskim profesionalcem, ne obazirem se na te stvari. Želimo da pobedimo obe utakmice do kraja. Imaćemo vremena da pričamo o nekim stvarima. Partizan je bolji nego što je bio, igra bolje nego što je igrao kada sam došao", rekao je Drulović.\nTrener crno-belih je naveo da na sutrašnjem meču neće moći da računa na Abubakara Oumarua i Stefana Babovića zbog povreda kolena, odnosno zadnje lože.


U Kompaniji Tigar Obuća a.d. danas je dogovoren izvoz srpskog gumenog opanka za tržište Japana, a preko te azijske zemlje, iz Pirota će dalje put sveta opanak svoje kupce dobiti u Americi, ali i u Tajvanu, Vijetnamu, Koreji...\nNakon što je prošle nedelje Kompanija Tigar ugovorila proizvodnju i isporuku zaštitnih vatrogasnih čizama namenjenih jedinicama za vanredne situacije NATO, srpski gumeni opanak osvaja Japan, odakle će se dalje prodavati kupcima širom sveta.\nGeneralni direktor Tigar Obuće a.d. Vladimir Ilić kaže da je ta kompanija prošle godine izvezla manju test količinu u Japan, a da je zatim, srpski gumeni opanak doživeo "bum" među ljubiteljima mode, koji su najčešći kupci ovog srpskog brenda.\n- Naročito je naš opanak popularan u modnom svetu. Imamo povećanje tražnje opanka na japanskom i na tržištu Dalekog istoka, a danas smo dogovorili i povećanje proizvodnje - kaže Ilić.\nProšle godine Tigar je izvezao 10.000 opanaka, a Japancima je najbitnije to što je reč o potpuno "hand made" proizvodu. Zbog novih ugovorenih poslova, svih 1.200 radnika radi u tri smene i to je, kaže Ilić, nada za fabriku da prevaziđe probleme iz prošlosti. Ilić najavljuje i "lansiranje" potpuno novog proizvoda ove kompanije, zaštitnih gumenih blokova namenjenih za odbranu od poplava.\nU saradnji sa srpskom vojnom industrijom, kaže, dogovorena je proizvodnja gumenih protivpoplavnih blokova. Patent je poslat na analizu i odobrenje, a nakon toga, očekuje se da krene proizvodnja i izvoz.\nDirektor sektora za uvoz u Japan u kompaniji Belgoutte Takuja Šimakava kaže da sa Tigrom sarađuje duže od decenije i da je srpski opanak popularan u Japanu, posebno među onima koji prate modne trendove.\n- Počeli smo da lansiramo vaš proizvod i na druga tržišta, kao što su Tajvan, Vijetnam, Hong Kong, Koreja - kaže Šimakava.\nNedavano su kolege iz njegove kompanije u Americi na međunarodnom sajmu u Denveru, jednom od najvećih međunarodnih trgovinskih sajmova u svetu, predstavili srpski opanak Amerikancima.\n- Prikazivali smo srpski proizvod. Nadamo se da mozemo da proširimo i uvedemo opanak ne samo na japansko tržište, nego i šire, u Evropu - rekao je Šimikava obilazeći fabričke hale Tigra.\n- Kako popularnost opanka u Japanu raste, tako se i veze između Japana i Srbije ojačavaju. Gumeni opanak je jedan od najpopularnijih proizvoda iz Srbije za koje su trenutno u Japanu zainteresovani.\nGradonačelnik Pirota istakao je važnost Fabrike obuće za taj grad, a sada kad je Tigar "oživeo" najvažnija je, kaže, podrška države kroz UPPR (unapred pripremljen plan reorganizacije). U tom trenutku će budućnost Tigra a.d., ističe, biti dobra i stabilna, a 1.200 radnih mesta će biti sačuvano.\nEkonomija evrozone će u drugom kvartalu ove godine iskusiti blagi pad, a privredni rast će, kako se očekuje, usporiti na 0,3% sa 0,4% u prvom kvartalu, prema proceni tri istraživačka instituta.\nU trećem i četvrtom kvartalu, privredni rast evrozone će se vratiti na stopu od 0,4%, poručuju iz minhenskog instituta Ifo, ciriškog KOF-a i rimskog Istata u saopštenju koje je Ifo dostavio Tanjugu.\nRazlog privremene slabosti u drugom kvartalu je industrijska proizvodnja, koja će, prema procenama instituta, pasti za 0,3% nakon iznenađujuće snažnog rasta od 0,9% u prvom kvartalu.\nU trećem i četvrtom kvartalu, instituti očekuju rast industrijske proizvodnje od 0,3%.\nInvesticije će se u drugom kvartalu povećati za 0,3%, i za po 0,5% u trećem i četvrtom tromesečju. Privreda će takođe biti vođena privatnom potrošnjom, koja će u tri kvartala porasti za 0,3%, 0,4%, odnosno 0,4%.\nZa čitavu 2019. godinu, to znači rast BDP-a evrozone od 1,3%, rast investicija od 3,5% i rast privatne potrošnje od 1,4%. Kvartalna inflacija će, kako procenjuju, verovatno biti 1,4%, 1,1% i 1,3%, a inflacija za celu godinu 1,3%, što je znatno ispod cilja Evropske centralne banke od 2,0%.\nSrbija kupila 6,8% akcija Komercijalne banke od DEG i SVED fonda za 43,7 mil EUR - Pristiglo šest iz\nSrbija je danas kupila za 5,1 milijardu dinara (43,7 mil EUR) 6,8% akcija Komercijalne banke od njena dva akcionara DEG i SVED fonda, potvrđeno je Tanjugu u Ministarstvu finansija.\nDva fonda su zajedno posedovala 6,8% akcija Komercijalne banke, pri čemu je nemački DEG fond držao 4,5%.\nU javnom pozivu za prikupljanje pisama o zainteresovanosti za prodaju Komercijalne banke, država je navela da će kupiti akcije četiri velika akcionara, među kojima su, osim pomenutih, i EBRD sa udelom od 24,4% i Međunarodna finansijska korporacija (IFC) sa 10,1% akcija.\nRepublika Srbija je najveći akcionar sa vlasničkim udelom 42% u kapitalu Komercijalne banke. Shodno ugovoru iz 2006. godine, stranim suvlasnicima Komercijalne banke je priznato pravo na aktiviranje takozvane put-opcije, koja podrazumeva obavezu države da, u slučaju da odustane od prodaje svog udela u toj banci, stranim partnerima isplati njihove udele vredne 252 mil EUR.\nOdržana je i sednica Tenderske komisije, koja prati sprovođenje postupka prodaje akcija u vlasništvu Srbije u Komercijalnoj banci a.d. Beograd, a nakon razmatranja svih pristiglih ponuda, utvrđeno je da je šest izjava o zainteresovanosti dostavljeno blagovremeno i da sadrže svu dokumentaciju predviđenu javnim pozivom.\nSaglasno javnom pozivu za dostavljanje izjava o zainteresovanosti, koji je objavljen dana 31. maja, na prodaju se nude akcije Komercijalne banke a.d. Beograd koje predstavljaju ne manje od 50,1% ukupnog broja običnih akcija izdatih od banke, sa mogćnošću sticanja najviše 13.997.686 akcija, saopštilo je Ministarstvo finansija. To čini ukupno najviše 83,23 odsto ukupnog broja izdatih običnih akcija.\nUčesnici koji ispunjavaju kvalifikacione kriterijume definisane u javnom pozivu biće informisani pisanim putem i pozvani da učestvuju daljem toku tenderskog postupka.


Vesti online / Vesti / Srbija / Srbija do Tokija\nSrbija je juče bila domaćin visokoj državnoj delegaciji Japana koju je predvodio premijer Šinzo Abe. Poseta na ovako visokom nivou usledila je posle tri decenije, a podatak da je Srbija jedina zemlja koja nije članica EU a koja je uvrštena u evropsku turneju japanskog premijera govori o značaju koju zvanični Tokio pridaje balkanskom regionu i Beogradu, kao njegovom centralnom delu. To je u intervju za "Politiku" potvrdio i Šinzo Abe.\nDobrodošlica na aerodromu: Šinzo Abe i Ana Brnabić\n- Srbija je zemlja koja drži ključ stabilnosti u regionu Zapadnog Balkana, i sa stanovišta jedinstva Evrope, s kojom Japan deli iste vrednosti, želeo bih da naglasim važnost naše veze sa Srbijom. Zadovoljstvo mi je što ću, kao prvu zemlju u regionu Zapadnog Balkana, posetiti Srbiju - rekao je japanski premijer.\nOvakve državne pripreme, medijske najave i značaj koji se pridaje poseti postojali su samo u slučajevima kada su u Beograd dolazili najviši državni zvaničnici Rusije, Kine, SAD i Nemačke.\nČinjenica da će glavni domaćin japanskom premijeru biti predsednik Aleksandar Vučić, a ne srpska premijerka Ana Brnabić, koja bi to trebalo da bude po prirodi svoje funkcije, govori takođe o tome koliko vlasti u Beogradu imaju očekivanja.\nSam Vučić kaže da će poseta rezultirati povećanjem privredne saradnje sa trećom ekonomijom sveta.\nPredsednik Privredne komore Srbije Marko Čadež procenjuje da bi trgovinska razmena mogla da bude povećana za više od 10 odsto.\nKako kaže, ključno je da posle ove državne delegacije u kojoj su i 16 predstavnika japanskih kompanija, usledi i druga poseta na nivou direktora kompanija obe države kako bi se saradnja konkretizovala.\nPrema analizi PKS, Srbija bi mogla da poveća izvoz u Japan pre svega smrznutog voća i povrća i konditorskih proizvoda.\nPodaci o prošlogodišnjoj ukupnoj robnoj razmeni Srbije i Japana, naravno, na štetu su Srbije.\nOd 152,6 miliona dolara, Srbija je izvezla robu za 45, a Japan za više od 107 miliona dolara.\nZa prosečnog srpskog građanina, interesovanje dalekog Japana za Srbiju je tim interesantnije, jer se Zemlja izlazećeg sunca ne doživljava kao sila koja ima pretenzije da širi svoj geopolitički uticaj i na daleki i kulturološki toliko različit Balkan.\n- Mislim da naša percepcija ukupnih međunarodnih odnosa nije u potpunosti tačna. Čitav uticaj sa Zapada se preselio na Pacifik, a ne zaboravite da je Japan članica G7 i da je treća ekonomija sveta. Evidentno je povećano interesovanje različitih aktera iz tog regiona za Balkan i Evropu, tu je Kina i njen Novi put svile, sve je veće je interesovanje Južne Koreje, koja je imala značajnu ponudu za koncesiju Aerodroma "Nikola Tesla" i naravno Japan koji je od 2001. dao više od 500 miliona evra donacija i koji je prisutan sa investicijama - komentariše za "Vesti" Aleksandra Joksimović iz Centra za međunarodnu politiku.\nInteresovanje za Vojvodinu\nAmbasador Srbije u Japanu Nenad Glišić kaže da su pre tri-četiri decenije, Japanci procenili da je Vojvodina veoma interesantna za prehrambenu industriju i da bi oni, da imaju takve kapacitete kao što je Vojvodina, mogli da nahrane celu jednu Evropu.\n- Oni su zainteresovani i za sirovine, recimo naša malina već ulazi u japanske sladolede, ali su zainteresovani i da ulažu u dosta dobru prehrambenu industriju - dodaje Glišić.\nOna ističe da Japanci razmišljaju strateški i da u svojim planovima uvek gledaju koje su potencijalno nove članice EU, jer žele da budu prisutni na tom tržištu pre nego što dođe do punopravnog članstva.\nPremijer Abe u posetu Srbiji dolazi u sklopu petodnevne turneje kojom je od 12. januara obuhvatio tri baltičke zemlje (Estoniju, Letoniju, Litvaniju), Bugarsku, Srbiju i Rumuniju.\nIako u poslednje tri decenije nije bilo bilateralnih poseta na nivou šefova država ili vlada, Srbija i Japan obeležavaju 136 godina od uspostavljanja diplomatskih odnosa. Sadašnji prvi čovek japanske vlade Šinzo Abe je član političke dinastije u Zemlji izlazećeg sunca.\nNjegov deda je bio član Vlade u vreme Drugog svetskog rata, bio je čak i optužen za ratne zločine, ali ne i osuđen. Otac mu je bio šef diplomatije, dok za Šinzoa kažu da ima dobre odnose i sa američkimi sa ruskim predsednikom. Procenjuje se da bi za njegovog mandata konačno mogao da bude potpisan mirovni sporazuma sa Rusijom i da se stavi tačka na Drugi svetski rat.\nSRBIJA Brnabić: Poseta Abea istorijski važna za unapređenje odnosa\nSreda 17.01.2018. 07:30\nnema vecih od cara i cadja, kod njih na poklonjenje samo veliki dolaze a vesti nas nekoliko puta na dan o tom obaveste.\nSreda 17.01.2018. 09:39


"Dovođenje pred svršen čin" Vukanović neće sutra na sastanak opozicije u Banjaluci\nNarodni poslanik Kluba SDS Nebojša Vukanović objavio je na svom blogu razloge zbog kojih neće prisustvovati sutrašnjem sastanku opozicije u Banjaluci, a čiji je domaćin PDP.\nUvijek sam radio za opštu stvar ne štedeći sebe, ali ostajem pri riječi koju sam dao nakon sastanka na Jahorini da ću napraviti mali predah u razgovorima. Nije korektno da se prije sastanka, na kome se dogovaramo, iz PDP daju izjave kako će se predstaviti kandidati i program i tražiti podrška, jer je to dovođenje pred svršen čin i onda razgovori i dogovori nemaju smisla – naveo je Vukanović.\nS obzirom da se trenutno vrše ankete i ispituje puls javnosti, kako koji političar opozicije “kotira” kod naroda,Vukanović se osvrnuo i na to.\n– Takođe, ako neko plasira ankete i lažna istraživanja javnosti u kojima ja tobože nemam ni 1% podrška za narodu, onda sam marginalan i nevažan, pa onda ne znam zbog čega bih prisustvovao sastancima i učestvovao u donošenju odluka – izjavio je Vukanović.\nUtorak sastanak o izgradnji aerodroma\nMinistar Jujić i gradonačelnik Ćurić: Zaživio projekat “E-beba” i u Trebinju\nNešić se sastao s Dodikom: Mi smo dobri domaćini


Nurković i Lekaj: Izgradnja tunela između Rožaja i Peći od izuzetnog značaja - CdM\nNurković i Lekaj: Izgradnja tunela između Rožaja i Peći od izuzetnog značaja\nMinistar infrastrukture Kosova Pal Lekaj i crnogorski ministar saobraćaja i pomorstva Osman Nurković danas su razgovorali o putnoj infrastrukturi, posebno o mogućnostima realizacije projekta izgradnje tunela između Rožaja i Peći, projekta koji bi omogućio brži i bezbjedniji saobraćaj između dvije države.\nLekaj sa saradnicima, boravi danas u zvaničnoj posjeti Crnoj Gori. Ministar Lekaj i ministar Nurković sa saradnicima su danas obišli gradilište mosta Moračica, gdje su se susreli sa predstavnicima izvođača radova China Road and Bridge Corporation (CRBC) kao i predstavnicima nadzornog organa INGEROP-GEODATA.\nNakon toga ministar Nurković i resorni ministar Pal Lekaj potpisali su Sporazum između vlada Crne Gore i Kosova o prevozu putnika i tereta u međunarodnom druskom saobraćaju.\nNurković je nakon potpisivanja kazao da “Crna Gora ubrzano radi na usaglašavanju novih sporazuma iz oblasti drumskog prevoza, kako sa zemljama iz regiona tako i sa evropskim državama, kako bi na bilateralnom nivou regulisala prevoz tereta i putnika, u skladu sa svojom politikom u ovoj oblasti”.\n“Jedan od ciljeva rada našeg ministarstva je uklanjanje administrativnih barijera, i u tom smislu ovim se Sporazumom uređuju odnosi u oblasti prevoza u međunarodnom drumskom saobraćaju na savremen način kako bi se olakšao protok robe i putnika”, rekao je Nurković.\nOn je istakao da “Ministarstvo saobraćaja i pomorstva Crne Gore vodi politiku liberalizacije prevoza tereta sa svim partnerskim zemljama koje imaju sličnu politiku u međunarodnom drumskom prevozu, tako da je i sa Republikom Kosovo postignut sporazum da se prevoz tereta u bilateralnom i tranzitnom prevozu obavlja bez dozvola”.\nTagoviCrna Gora Kosovo Osman Nurković Pal Lekaj\n10 Komentara na "Nurković i Lekaj: Izgradnja tunela između Rožaja i Peći od izuzetnog značaja"


Zašto slušamo muziku sa tekstovima koje ne razumemo ? - Highwaystar Magazine\nZašto slušamo muziku sa tekstovima koje ne razumemo ?\nOd francuske elektronske i japanske indie muzike do finskog metala, K-popa i španskog džeza, uobičajeno je da ljudi slušaju pesme koje ne razumeju nužno.\nNepoznavanje jezika stihova, čini se, ne sprečava ljude da vole – a ponekad čak i pevaju uz – pesmu. Cue “Macarena” od Los del Rio, ili, uh, “Despacito” od Luis Fonsi feat. Daddy Yankee, kasnije popularizovan od strane Justina Biebera (koji ne govori španski).\nOsim ako slušalac ne traži rečničko značenje stihova, onda rečničko značenje stihova ne utiče niti narušava njihovo uvažavanje pesme.\n„To je komplikovan odgovor“, rekla je etnomuzikolog Liza Decenteceo, koja predaje muzikologiju na filipinskom univerzitetu Diliman, dodajući da sve počinje onim što se zove „zvučni simbolizam“.\nZvučni simbolizam, rekla je Decenteceo, odnosi se na proučavanje odnosa između iskaza i njihovog značenja. Ovo nema veze samo sa muzikom. Trgovci, na primer, mogu da se podese na zvučnu simboliku kao deo svoje strategije u osmišljavanju privlačnih imena brendova. U muzici kao i u brendiranju, objasnila je Decenteceo, postoji nešto u privlačnosti reči kao zvukova, izvan njihovog značenja u jeziku.\n„Većinu vremena, kada slušamo muziku na stranom jeziku, uživamo u stihovima kao zvucima, a ne rečima“, ponovila je Tea Tolentino, nastavnica muzike i studentkinja master studija muzičke terapije iz Melburna. Ovo bi moglo objasniti zašto nas pesma odmah privlači čak i ako ne znamo njen tekst.\nDok stvari poput kulture i ličnih iskustava utiču na reakcije ljudi na različite vrste muzike, Tolentino je objasnila da postoje određene muzičke tehnike koje se generalno koriste za prenošenje određenih raspoloženja. Jedna od njih je lestvica, ili stepenovani niz nota, tonova ili intervala koji dele oktave.\n„Pesme u duru obično imaju svetlije, srećnije zvukove, dok molske skale obično imaju malo tamniji, melanholični osećaj“, rekla je ona.\nLjudski mozak je takav da reaguje na zvuk, dodao je Tolentino. U procesu koji se naziva uvlačenje, mozak „sinhronizuje naše disanje, naše kretanje, čak i neuralne aktivnosti [sa zvukovima koje čujemo]“.\nZbog toga je muzika brzog tempa tako popularna za trčanje, na primer, ili zašto neki učitelji joge puštaju ritmičke i melodične numere na svojim časovima.\nDecenteceo, etnomuzikolog, objasnila je da „muzika čini nešto tekstu“, od načina na koji se pevaju reči, do načina na koji se koristi glas — na primer, „ako je pevanje hrapavo, ako je piskavo“.\nA tu su i stvari koje prate reči. „Elementi zvuka i muzike kao što su visina, melodija, harmonija, boja i amplituda imaju afektivni, emocionalni, psihološki, kognitivni, pa čak i fizički uticaj na slušaoce. Muzika dodaje toliko značenja i dimenzije tekstovima kroz kompleks ovih puteva“, rekla je Decenteceo.\nOno što sve ove stvari rade, rekla je Decenteceo, citirajući knjigu Richarda Eliota The Sound of Nonsense, oslobađa reči.\n„Pesma oslobađa glas svakog tereta da kaže bilo šta smisleno“, rekao je Decenteceo. Drugim rečima, elementi u muzici kao što su skala i melodija kombinuju se sa čistim zvukom teksta kako bi stvorili značenje nezavisno od značenja rečnika.\n„Pesma oslobađa glas svakog tereta da kaže bilo šta smisleno.”\nVažno je, dakle, razumeti muziku kao diskurs između muzičkih elemenata.\n„Međusobni odnos tih muzičkih aspekata – postoji melodija, postoji visina – kombinacija svih tih stvari koje se spajaju“, rekla je Decenteceo. „Može se nešto reći ne samo o tekstu, već i o tome kako se tekst preslikava na to.\nAli elementi muzike, u ovom slučaju, ne odnose se samo na stvari kao što su taktovi, harmonije, melodije i zvuci drugih instrumenata, već i na način na koji se muzika pakuje i isporučuje slušaocima širom sveta. Ako su tekstovi samo jedan deo muzike, onda je sama muzika samo deo nečeg većeg. Stvari poput imidža muzičara—poput inspirativne i aspirativne K-pop zvezde—ili artefakti žanrovske subkulture—kao što su rejvovi i festivali haus muzike—sve pomažu u prenošenju značenja kroz pesmu.\nNaravno, ovo ne umanjuje važnost jezičkog značenja stihova. Tolentino je objasnila da su u muzičkoj terapiji tekstovi moćni alati koji pomažu ljudima da prepoznaju, artikulišu i razmisle o svojim emocijama. Decenteceo je dodala da je i dalje važno paziti na bilo kakve pogrešne ili problematične poruke u tekstovima pesama.\nAli sve u svemu, Decenteceo je rekla da postoji vrednost u bilo kojoj neposrednoj privlačnosti koju ljudi pronađu u muzici koju slušaju, bez obzira da li razumeju reči ili ne.\nMuzika je, na kraju krajeva, univerzalni jezik.\nPrevious Indi muzika nastavlja da raste četvrtu godinu za redom\nNext Da li Balašević postaje počasni građanin Pule?


Osvježeno 14. novembar/studeni, 2017.\nSjedinjene Američke Države, Velika Britanija i Francuska još jednom su, pred Savetom bezbednosti Ujedinjenih nacija, zatražile promenu mandata i smanjenje budžeta za misiju svetske organizacije na Kosovu, uz obrazloženje da je ta misija ispunila zadatak. Takvoj inicijativi žestoko su se suprotstavili Rusija i srpski ministar spoljnih poslova Ivica Dačić.\nTu inicijativu podržali su i kosovska ambasadorka u SAD Vljora Čitaku i predstavnik Ukrajine, ali se promeni mandata Unmika žestoko usprotivila Rusija.\nSednica Saveta bezbednosti Ujedinjenih nacija na kojoj se razmatra izveštaj generalnog sekretara Antonija Gutereša o radu Misije UN na Kosovu (Unmik) počela je danas u sedištu Ujedinjenih nacija u Njujorku.\nZvanični Beograd predstavlja ministar spoljnih poslova Srbije Ivica Dačić, a Prištinu kosovska ambasadorka u SAD Vljora Čitaku. Sednici prisustvuje i šef Unmika Zahir Tanin.\nTanin je upozorio da se sporazumi postignuti u dijalogu o normalizaciji odnosa Beograda i Prištine u Briselu ne primenjuju potrebnom brzinom, posebno dogovor o formiranju Zajednice srpskih opština na Kosovu.\nGovoreći o dijalogu Beograda i Prištine, Tanin je ocenio da je dijalog ključan za dalji proces normalizacije, ali da je za taj proces važan i proces daljeg proširenja EU, prenosi Beta.\nŠef Unmika je rekao da ekonomski rast, mir i stabilnost zavisi od odnosa među susedima, dodajući da su toga svesni i u Beogradu i u Prištini.\nOn je naveo da je, pored dijaloga i drugih diplomatskih inicijativa, potrebno uraditi više na rasvetaljavanju sudbine nestalih u ratovima na Kosovu i drugih važnih tema za pomirenje, borbe protiv korupcije i organizovanog kriminala.\nMinistar spoljnih poslova Srbije Ivica Dačić rekao je da je Srbija spremna za kompromisna rešenja, ali da Priština ne sprovodi dogovore postignute u Briselu i pozvao da se bez odlaganja uspostavi Zajednica srpskih opština (ZSO).\nAmbasadorica Kosova u UN Vlora Čitaku je oštro kritizirala protivljenje Srbije članstvu Kosova u Interpolu i UNESCO-u.\n“Kosovo ostaje privrženo dijalogu sa Srbijom, a nezavisnost Kosova je nepovratna i da treba menjati misiju Unimka.” rekla je Čitaku.\nGeneralni sekretar UN Antonio Gutereš ocenio je u najnovijem izveštaju da dijalog Beograda i Prištine zahteva čvrstu posvećenost i dodao da je dugotrajan mir moguće moguće ostvariti "održivim napretkom" u normalizaciji odnosa.\nGutereš je u redovnom tromesečnom izveštaju o radu Unmika za period od 16. jula do 15. oktobra naveo da je ta misija radila na izgradnji poverenja među zajednicama na Kosovu.


Laguna - Bukmarker - Laguna na regionalnoj književnoj konferenciji „Book Talk 2019“ - Knjige o kojima se priča\nIzdavačka kuća Laguna i mnogi njeni pisci učestvuju na ovogodišnjoj regionalnoj književnoj konferenciji „Book Talk“, koja se u petak 27. septembra peti put održava u Novom Sadu.\nKonferencija „Book Talk“ okuplja najpoznatije pisce, izdavače i književne kritičare u regionu, a baš kao i prethodnih godina i ovoga puta će biti mnogo zanimljivih tema i književnih diskusija.\nU galeriji Matice srpske u 10 sati počinje prvi panel „630 godina od Kosovskog boja, 30 godina od Gazimestana: Šta je danas najskuplja srpska reč“, gde učestvuje i Lagunin pisac Luka Mičeta.\nNaredni panel počinje u 11 sati i 30 minuta, a tema je Sajam knjiga. Na panelu „Idemo li na Sajam ili na vašar knjiga – O Sajmu što je nekada bio, a šta je danas?“ učestvuje i direktor izdavačke kuće Laguna Dejan Papić.\nU 15 sati i 15 minuta počinje razgovor „1 na 1“, u kojem će svoja književna mišljenja ukrstiti pisci Marko Šelić Marčelo i Rumena Bužarovska.\nNakon njihovog razgovora, u 16 sati počinje panel „Kaži mi, šta je bolje knjiga ili film: Kako junaci sa papira žive na celuloidnim trakama“. Učesnici panela su i Lagunini autori Jelena Bačić Alimpić, Vladislava Vojnović i Rajko Grlić, a moderatorka je Nevena Milojević, foreign rights menadžer u Laguni.\nU 17 sati i 30 minuta počinje panel „Šta ćeš biti kad porasteš: Pisac ili kopirajter?“ O piscima u advertajzingu, reklamnim kampanjama i sloganima govoriće, između ostalih, i pisac Nenad Novak Stefanović.\nPanel „Da li reč od olova stvarno može da ubije? – O patnjama, progonima i ponekoj robiji. Gde su danas disidenti?“ počinje sat vremena kasnije. U ovoj diskusiji učestvuju i pisci Svetlana Slapšak i Slobodan Vladušić.\nSpomen-zbirka Pavla Beljanskog takođe je tog dana mesto zbivanja zanimljivih panela. Od 11 sati i 30 minuta možete prisustvovati priči o rok kulturi i rokerima u 21. veku. Na panelu „50 godina od Vudstoka“ učestvuju i Lagunini autori Branko Rosić i Muharem Bazdulj.\nAutorka Mirjana Đurđević učestvuje na panelu „Kako pisci pišu: Male tajne velikih majstora“, koji počinje u 12 sati i 30 minuta, a Snežana Radojičić će učestvovati u razgovoru o književnosti inspirisanoj putovanjima, koji počinje sat vremena kasnije.


Predavanja za djecu u predškolskim i školskim ustanovama | Palelive.com\nPočetna Regija Zvornik Predavanja za djecu u predškolskim i školskim ustanovama\nZVORNIK – U okviru kampanje „April mjesec čistoće“ Gradske uprave Zvornik danas su se komunalni policajci družili sa mališanima u Dječijem vrtiću „Naša radost“, sa kojim su razgovarali o ekološkim temama.\n„Govorili smo o ekologiji, o zaštiti javnih površina – parkova i igrališta, o komunalnom redu, odnosno o tome šta je dozvoljeno, a šta nije, kao i o tome kako zasaditi nove sadnice“, rekao je Pisić i dodao da će djeci u školama govoriti i o reciklaži.\nDirektor vrtića „Naša radost“ Vukomir Stanković istakao je da su ovakva predavanja veoma važna jer se na taj način kod djece podiže svijest o zaštiti životne sredine.\n„Ovo je dobra saradnja između Komunalne policije i djece gdje mališani u razgovoru sa komunalnim policajcima dolaze do novih saznanja“, rekao je Stanković.\nU organizaciji Komunalne policije grada Zvornika ovakva predavanja biće održana i u vrtiću „Neven“ kompanije „Alumina“, te za učenike od prvog do petog razreda u svim osnovnim školama na području grada.\nMališani iz vrtića već sutra će u okviru kampanje „April mjesec čistoće“ zasaditi nove sadnice na platou srednjovjekovne tvrđave Đurđev grad.\nPrethodni članakFormiranje školskih saobraćajnih patrola\nNaredni članakUsvojen izvještaj o radu i plan rada


Jeremić: Formirati organe vlasti u BiH\nSrpski šef diplomatije i predsednik Republike Srpske tokom susreta u Banjaluci\nŠef srpske diplomatije Vuk Jeremić posetio je Banjaluku, gde je, tokom susreta sa predsednikom Republike Srpske Miloradom Dodikom razgovorao i o predstojećem sastanku dve Vlade, u okviru sporazuma o specijalnim i paralelnim vezama između Srbije i Republike Srpske.\nPredsednik Republike Srpske Milorad Dodik najavio je danas u Banjaluci, posle susreta sa srpskim ministrom inostranih poslova Vukom Jeremićem, skoro održavanje sednice Saveta za sprovođenje Sporazuma o specijalnim paralelnim vezama između RS i Srbije:\n"Moguće je da se održi zajednička sednica dve vlade, kako bi se upravo na taj način došlo do operativnijih oblika saradnje između izvršnih organa vlasti Republike Srpske i Srbije."\nDodik je rekao da postoji obostrana želja za jačanje odnosa Republike Srpske i Srbije, u okviru onoga što je omogućio Dejtonski sporazum, što je, po njegovim rečima, praksa i tendencija u Evropskoj uniji.\nŠef srpske diplomatije je poručio da je važno da u Bosni i Hercegovini što pre u dođe do formiranja svih organa vlasti, u skladu sa izbornom voljom građana. Jeremić je naglasio i da je Srbija vitalno zainteresovana za prosperitet RS, stabilnost BiH i Zapadnog Balkana u celini:\n"Spremni smo da pružimo svaku vrstu podrške. Kada je reč o evropskim integracijama tu je Ministarstvo spoljnih poslova spremno da pomogne novoj vladi Republike Srpske. Govorili smo o konkretnim programima u okviru kojih bi moglo da se grade institucije koje su ovde u začeću."\nA uz podsećanje da je BiH sličnu ponudu nedavno dobila i od Hrvatske, Milorad Dodik je naglasio da to sigurno može pomoći bržem savladavanju eventualnih proceduralnih i organizacionih procesa, koji su negde već ostvareni.


Građani Crne Gore juče glasali o državnopravnom statusu\nBraćo Crnogorci, koji je rezultat?!\nSuverenistički blok na čelu s Milom Đukanovićem proglasio pobedu. Unionisti koje predvodi Predrag Bulatović ne priznaju. Evropska unija čeka zvanične rezultate koji bi trebalo da budu saopšteni danas. Isti stav zauzeli kabineti predsednika Srbije Borisa Tadića i premijera Vojislava Koštunice\nPODGORICA - Prema rezultatima Cemija koji su objavljeni u ranim jutarnjim časovima, Blok za nezavisnu Crnu Goru osvojio je 55, 5 odsto glasova izašlih birača, dok je Blok za zajedničku državu osvojio 44, 5 odsto. Najviše glasova Đukanović je, prema Cemiju, dobio u Rožajima i Cetinju, dok je..\nMinistar rada, zapošljavanja i socijalne politike, o aktuelnim problemima\nNema više straha od Dafine i Jezde\nU Srbiji u ovom trenutku nezaposlenih koji hoće da rade ima oko 550.000, a oni ostali su zbog nekih drugih stvari na evidenciji Nacionalne službe za zapošljavanje, smatra ministar Slobodan Lalović\nNajčešće pominjano ime na transparentima prilikom protesta pred Vladom Srbije u poslednje vreme bilo je ime Slobodana Lalovića, ministra rada, zapošljavanja i socijalne politike. Invalidi ga optužuju "da im se sveti i, da on nije na toj funkciji, sve bi bilo bolje", penzioneri da im je novim preračunavanjem penzija "zakinuo" po neku hiljadu, nezaposleni, najčešće mladi, da nije\nSenada Leković, urednik univerzitetskog radija u Novom Pazaru\nŽivot između teksasa i kadife\nMoja ulaznica za svet je to što se već dugi niz godina bavim novinarstvom. Ohrabruje i to što je u Novom Pazaru sve više mladih žena koje se obrazuju i završavaju fakultete\nSenada Leković (38), urednik univerzitetskog radija u Novom Pazaru, član NUNSA i ponosna majka osamnaestogodišnjaka, priča za Glas koliko je sredina u kojoj živi otvorena za smele ambicije jedne žene. Maloj sredini zamera to što ne pruža mogućnost novih forme da se ..\nSkandali oko novca i dodele stanova u vršačkoj saobraćajnoj policiji\nKriminal u plavim uniformama\nZbog manjka od 1.860.000 dinara podnete krivične prijave protiv komandira stanice i njegovog zamenika. Zamenik se uz pomoć falsifikovanih dokumenata uselio u stan solidarnosti\nVRŠAC - Nedavno otkrivena krađa skoro dva miliona dinara iz kase saobraćajne policije OUP Vršac, ukazala je na čitav niz kriminalnih aktivnosti pojedinaca u plavim uniformama iz ovog grada. Čim je uočen milionski manjak od naplaćenih mandatnih kazni nesavesnim vozačima, usledile su krivične prijave protiv Milana Zimonje, komandira Stanice saobraćajne policije, i njegovog zamenika ..